tripathysagar/odia_wiki huggingface dataset:
ଅକ୍ଷରଧାମ  (ଇଂରାଜୀ ଭାଷାରେ ) ଭାରତର ଦିଲ୍ଲୀରେ ଅବସ୍ଥିତ ଏକ ହିନ୍ଦୁ ମନ୍ଦିର   ଓ ଧାର୍ମିକ ଓ ସାଂସ୍କୃତିକ ପରିସର ବା କ୍ୟାମ୍ପସ  । ଏହାକୁ ଅକ୍ଷରଧାମ ମନ୍ଦିର ବା ସ୍ୱାମୀନାରାୟଣ ଅକ୍ଷରଧାମ ମଧ୍ୟ କୁହାଯାଏ ଯେଉଁଠାରେ ହଜାର ହଜାର ବର୍ଷର ପରମ୍ପରାଗତ ହିନ୍ଦୁତ୍ୱ   ଓ ଭାରତୀୟ ସଂସ୍କୃତି  , ଆଧ୍ୟାତ୍ମିକ ଭାବନେ ଓ ଶିଳ୍ପ ବିଦ୍ୟାର ନୈପୁଣ୍ୟ ଦେଖବାକୁ ମିଳେ । ଯୋଗୀଜି ମହାରାଜଙ୍କଦ୍ୱାରା   ପ୍ରେରିତ ହୋଇ ଓ ପ୍ରମୁଖ ସ୍ୱାମୀ ମହାରାଜ   ଏହାକୁ ବୋଚାସନ୍ୱାସି ଅକ୍ଷର ପୁରୁଷୋତ୍ତମ ସ୍ୱାମୀନାରାୟଣ ସଂସ୍ଥାଦ୍ୱାରା   ତିଆରି କରାଇଥିଲେ । ମନ୍ଦିର ସରକାରୀ ଭାବରେ ୬ ନଭେମ୍ବର ୨୦୦୫ ମସିହାରେ ପ୍ରମୁଖ ସ୍ୱାମୀ ମହାରାଜଙ୍କଦ୍ୱାରା ଉନ୍ମୋଚନ ହୋଇଥିଲା ଓ ସେତେବେଳେ ସେଠାରେ ଏ.ପି.ଜେ. ଅବଦୁଲ କଲାମ, ମନମୋହନ ସିଂହ, ଲାଲକୃଷ୍ଣ ଆଡ଼ଭାନୀ ଓ ବନ‌ୱାରୀ ଲାଲ ଜୋଷୀ ଉପସ୍ଥିତ ଥିଲେ । ପରିସରର କେନ୍ଦ୍ର ସ୍ଥଳରେ ଏହି ମନ୍ଦିର ବାସ୍ତୁ ଶାସ୍ତ୍ର ଓ ପଞ୍ଚରାତ୍ର ଶାସ୍ତ୍ର   ନିୟମ ଅନୁସାରେ ତିଆରି ହୋଇଛି । ପୂର୍ବରୁ ଥିବା ଅକ୍ଷରଧାମ ଗାନ୍ଧୀନ‌ଗର   ଗୁଜରାଟ ଅନୁରୂପ ଅକ୍ଷରଧାମ  (ଦିଲ୍ଲୀ)‌ର ସମ୍ପୁର୍ଣ୍ଣ ପରିସରର ଠିକ୍ ମଧ୍ୟ ଭାଗରେ ମନ୍ଦିର ତୋଳାହୋଇଛି  । ସେଠାରେ ଅନେକ ପ୍ରଦର୍ଶନୀ ହଲ ଅଛି ଯେଉଁଠାରେ ସ୍ୱାମୀନାରାୟଣଙ୍କର   ଜୀବନ ଓ କର୍ମ ବିଷୟରେ ସୂଚନା ଦିଆହୋଇଛି । ଆଧୁନିକ ଟେକନୋଲୋଜି ବ୍ୟବ‌ହର କରି ମନ୍ଦିରର ପ୍ରଦର୍ଶନୀ ହଲ ତିଆରି କରାଯାଇଛି । ମନ୍ଦିର ପରିସରରେ ଅଭିଷେକ ମଣ୍ଡପ  , ସ‌ହଜ ଆନନ୍ଦ  , ବଗିଚା ଓ ସ‌ହଜାନନ୍ଦ ଦର୍ଶନ, ନୀଳକଣ୍ଠ ଦର୍ଶନ  (କିଶୋର ସ୍ୱାମୀନାରାୟଣ ଯୋଗୀଙ୍କ ପ୍ରାକ୍ ଜୀବନର ସିନେମା) ଓ ସଂସ୍କୃତି ଦର୍ଶନ  (ସାଂସ୍କୃତିକ ନାବ ଭ୍ରମଣ) ନାମକ ତିନୋଟି ପ୍ରଦର୍ଶନୀ ହଲ୍ ଅଛି  । ସ୍ୱାମୀନାରାୟଣଙ୍କ ଆଧ୍ୟାତ୍ମିକ ଦର୍ଶନ ଅନୁସାରେ ଅକ୍ଷରଧାମ ଅର୍ଥ ଧରିତ୍ରୀ ଉପରେ ପ୍ରଭୁ ସ୍ୱାମୀ ସ୍ୱାମୀନାରାୟଣଙ୍କର ବାସଗୃହ । ବିଶେଷତ୍ୱ ଅକ୍ଷରଧାମ ମନ୍ଦିର ସ୍ୱାମୀନାରାୟଣ ଅକ୍ଷରଧାମ ଭବନ ସମୂହର ମୂଖ୍ୟ ଆକର୍ଷଣ ଅକ୍ଷରଧାମ ମନ୍ଦିର ଅଟେ । ଏହାର ଉଚ୍ଚତା ପ୍ରାୟ ୧୪୧ ଫୁଟ/ ୪୩ ମି ଓ ଚଉଡ଼ା ପ୍ରାୟ ୩୧୬ ଫୁଟ/ ୯୬ ମି ଓ ଲମ୍ବ ପ୍ରାୟ ୩୫୬ଫୁଟ/ ୧୦୯ମି । ମନ୍ଦିର ଗାତ୍ରରେ ଉଦ୍ଭିଦ  , ପଶୁ  , ନର୍ତ୍ତକୀ  , ସଂଗୀତକାର ଓ ଦେବତାମାନଙ୍କର   ମୂର୍ତ୍ତି ସମୂହ ଖୋଦିତ ହୋଇଛି । ମହର୍ଷି ବାସ୍ତୁ ବିଦ୍ୟା ଅନୁସାରେ ଏଠାର ଭାରତୀୟ କଳାର ମିଶ୍ରଣ ଦେଖିବାକୁ ମିଳେ । ରାଜସ୍ଥାନୀ ପିଙ୍କ ବାଲିପଥାର ଓ ଇଟାଲିର କାରାରା ମାର୍ବଲରେ   ସମ୍ପୁର୍ଣ୍ଣ ଭବନ ତିଆରି ହୋଇଛି । ମନ୍ଦିରର ସର୍ବାଧିକ ଆୟୁଷ ରଖିବା ନିମନ୍ତେ ହିନ୍ଦୁ ଶିଳ୍ପ ଶାସ୍ତ୍ର ପରମ୍ପରା   ଅନୁସାରେ ଏଠାରେ କୌଣସି ଲୌହ ପଦାର୍ଥ ବ୍ୟବ‌‌ହୃତ ହୋଇନାହିଁ । ତେଣୁ ଏଠାରେ ଆଶ୍ରୟ ପାଇଁ କୌଣସି ସ୍ଟିଲ ବା କଂକ୍ରିଟ ବ୍ୟବ‌ହୃତ ହୋଇନାହିଁ । ମନ୍ଦିରରେ ସୁଶୋଭିତ ୨୩୪ଟି ଖୁଣ୍ଟ, ୯ଟି ଗମ୍ବୁଜ ଓ ୨୦,୦୦୦ ସାଧୁ, ସନ୍ୟାସୀ, ଭକ୍ତ ଓ ଆଚାର୍ଯ୍ୟଙ୍କର ମୂର୍ତ୍ତି ଅଛି । ମନ୍ଦରି ଆଧାରରେ ଗଜେନ୍ଦ୍ର ପୀଠ, ଚଉତରାରେ ହାତୀ ଅଛି ଯାହାର ହିନ୍ଦୁ ସଂସ୍କୃତି ଓ ଇତିହାସରେ ପ୍ରାଧାନ୍ୟ ଅଛି । ଆଉ ମଧ୍ୟ ସେଠାରେ ୧୪୮ଟି ଜୀବନ୍ତ ଆକୃତିର ୩୦୦୦ ଟନ ଓଜନର ହାତୀ ମୂର୍ତ୍ତି ଅଛି ।
କଉଡ଼ି ଖେଳ ଓଡ଼ିଶାର ଗ୍ରାମାଞ୍ଚଳରେ ପ୍ରଚଳିତ ଏବଂ ଲୋକପ୍ରିୟ। ଶ୍ରୀମନ୍ଦିରର ବିଭିନ୍ନ ରୀତିନୀତିରେ ମଧ୍ୟ କଉଡ଼ି ଖେଳର ସ୍ୱତନ୍ତ୍ର ଭୂମିକା ରହିଛି। ବାହାଘରେ କଉଡ଼ି ଖେଳ ଏହାର ପ୍ରଚଳନ ଆଧୁନିକ ଯୁଗରେ ମଧ୍ୟ ରହିଛି। ପ୍ରାୟ ପ୍ରତ୍ୟେକ ହିନ୍ଦୁ ବାହାଘରେ  (ହସ୍ତଗଣ୍ଠି ପରେ) ବରକନ୍ୟା କଉଡ଼ି ଖେଳିଥାନ୍ତି । ଘରର ଜଣେ ବୟୋଜ୍ୟେଷ୍ଠା ସ୍ତ୍ରୀକୁ ବିଚାରକ କରାଯାଏ ଓ ବରର ସାନ ଭଊଣୀ ବା ଅନ୍ୟ ସାନ ଝିଅମାନେ ସେମାନଙ୍କୁ କଉଡ଼ି ଖେଳାଇ ଥାଆନ୍ତି। କଉଡ଼ି ଘରକୁ ଧନଧାନ୍ୟ ଓ ସୁଖ ସନ୍ତୋଷ ଆଣି ଦେବ ବୋଲି ସାଧାରଣରେ ବିଶ୍ୱାସ ରହିଥାଏ। ଏହି ଖେଳରେ ପ୍ରଥମେ ବର କଉଡିଟିକୁ ତାର ଗୋଟିଏ ହାତର ମୁଠାରେ ଜାବୁଡ଼ି ଧରେ ଓ କନ୍ୟା ନିଜର ଦୁଇହାତ ସାହାଯ୍ୟରେ ସେହି ମୁଠାକୁ ଫିଟାଇ କଉଡ଼ି ନେବାକୁ ଚେଷ୍ଟା କରିଥାଏ। ଏହାର ପରବର୍ତ୍ତୀ ପର୍ଯ୍ୟାୟରେ କନ୍ୟା ନିଜର ଦୁଇହାତରେ କଉଡ଼ିକୁ ମୁଠାଇ ଧରେ ଓ ବର ତାର ଗୋଟିଏ ହାତରେ କନ୍ୟା ହାତରୁ କଉଡ଼ି ନେବାକୁ ଚେଷ୍ଟା କରେ। ଅନ୍ୟାନ୍ୟ କଉଡ଼ି ଖେଳ ଏହାଛଡ଼ା ଆହୁରି ଅନେକ ପ୍ରକାରର କଉଡ଼ି ଖେଳ ରହିଛି : କସିପାଞ୍ଜି ବା ପାଇଁଛେକ  ( ୬: କଟ କଉଡ଼ିରେ ଖେଳାଯାଏ), ଚାରିଚଉକ  ( ୪: କଟ), ଆଠପଚିଶ  ( ୭: କଟ), ହାଡ଼ିହାଡ଼ିକା  ( ୬: କଟ), ଟିପାଟିପି  ( ୪: କଟ) କଉଡ଼ି ଖେଳରେ ୨ ବା ୪ ଜଣ ଖେଳାଳୀ ଖେଳନ୍ତି । ଖେଳାଳିମାନେ କଉଡ଼ିତକ ମୁଠାରେ ମୁଠାଇ ତାହାପରେ ମୁଠାକୁ ଫିଟାଇ ଦେଇ କଉଡ଼ିତକ ଭୁଇଁରେ ପକାଇ ଦିଅନ୍ତି। ଯେତେ କଟ କଉଡ଼ି ମୁହଁମାଡ଼ି  (ମାଠ) ହୋଇ ଭୂଇଁରେ ପଡ଼େ କିମ୍ବା ପିଠିମାଡ଼ି  (ଚିତି) ହୋଇ ପଡ଼େ ସେହି ଅନୁସାରେ ସେମାନଙ୍କୁ ଦାନ ମିଳେ । ଦାନମାନଙ୍କର ଭିନ୍ନ ଭିନ୍ନ ନାମ ଅଛି, ଯଥା  ଗୋଟିଏ କଟ କଉଡ଼ି ଚିତି ହେଲେ ଏକ, ଦୁଇଟି କଟ ଚିତି ହେଲେ ଦୁଗା ବା ଲେଙ୍କା,ତିନିଟି କଟ ଚିତି ହେଲେ ତିନି, ଚାରିଟି କଟ ଚିତି ହେଲେ ଚାରି ବା ଚାଆର; ପାଂଚଟି କଟ ଚିତି ହେଲେ ପାଞ୍ଚ ବା ପଚିଶ, ଛଅ ବା ସାତ କଟ ଚିତି ହେଲେ ବାର ବା ବାଆର;ଛଅ ବା ସାତ କଟ ମାଠ ହେଲେ ଛକା । ପ୍ରାପ୍ତ ଦାନ ଅନୁସାରେ ଖେଳାଳୀମାନେ ନିଜ ନିଜର ସାରଗୁଡ଼ିକୁ ଭୂଇଁରେ କଟା ହୋଇଥିବା ଘରାରେ ସେତିକି ଲେଖାଏଁ ଘର ଚଳାନ୍ତି।
ଟୁଇନ୍ସ ୨୦୨୩ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କ୍ଷୀରୋଦ ପଟ୍ଟନାୟକ । ସ୍ୱାତ୍ୟକୀ କୁଣ୍ଡୁ ଏହାର କାହାଣୀ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ରାସେଶ ମହାନ୍ତି । ରିୟା ଦେ, ହରିହର ଦାସ, ସନ୍ତୋଷ ନାରାୟଣ ଦାସ, କିର୍ତ୍ତୀ ମହାନ୍ତି, ଲତାସା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ରିୟା ଦେ - ଆରତୀ ଓ ଆଭା ହରିହର ଦାସ ସନ୍ତୋଷ ନାରାୟଣ ଦାସ କିର୍ତ୍ତୀ ମହାନ୍ତି ଲତାସା ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୁଡଲୀ ରଥ । ଗୀତିକାର ସୂର୍ଯ୍ୟ ମହାପାତ୍ର ଏହି କଥାଚିତ୍ରଟିର ଗୀତ ରଚନା କରିଥିଲେ । ସ୍ୱୟମ ପାଢ଼ୀ, ଲିପ୍ସା ମହାପାତ୍ର, ଅର୍ପିତା ଚୌଧୁରୀ, ଶାନ୍ତନୁ ସିଦ୍ଧିସ୍ନା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ୧ ଜୁନ ୨୦୨୩ରେ ଏହି କଥାଚିତ୍ରଟିର ଗୀତଗୁଡ଼ିକ ମୁକ୍ତିଲାଭ କରିଥିଲା । ଗୀତ ମୁକ୍ତିଲାଭ ଏହି କଥାଚିତ୍ରଟି ୨୦୨୩ ମସିହାର ଜୁନ ୪ ତାରିଖରେ ଜୀ ସାର୍ଥକରେ ମୁକ୍ତିଲାଭ କରିଥିଲା ।
କେନ୍ଦ୍ରୀୟ ବିଦ୍ୟାଳୟ, ରାୟଗଡ଼ା ଓଡ଼ିଶାର ରାୟଗଡ଼ାରେ ଥିବା ଏକ ଇଁରାଜୀ ମାଧ୍ୟମ ଉଚ୍ଚବିଦ୍ୟାଳୟ । ଏହା କେନ୍ଦ୍ରୀୟ ବିଦ୍ୟାଳୟ ସଂଗଠନଦ୍ୱାରା ପରିଚାଳିତ । ଅବସ୍ଥିତି ଏହି ବିଦ୍ୟାଳୟଟି ରାୟଗଡ଼ାରେ ଅବସ୍ଥିତ । ସ୍ଥାନୀୟ ମୁନିସିପାଲିଟି ଅଫିସ୍ ପରିସରରେ ଥିବା ପୁରୁଣା କଲେକ୍ଟରେଟ୍ ଅଫିସ୍‌‌ରେ ସ୍କୁଲଟି ଅସ୍ଥାୟୀଭାବେ ଚାଲୁଥିଲା । ତେବେ ବର୍ତ୍ତମାନ ଜୟରାମ ଗୁଡ଼ାଠାରେ ନିର୍ମିତ ନୂତନ କୋଠାରେ ଏହି ବିଦ୍ୟାଳୟ ଚାଲୁଅଛି ଇତିହାସ କେନ୍ଦ୍ରୀୟ ବିଦ୍ୟାଳୟ, ରାୟଗଡ଼ା ୨୦୦୭ ମସିହାରେ ପ୍ରତିଷ୍ଠିତ ହୋଇଥିଲା । ଲକ୍ଷ୍ୟ କେନ୍ଦ୍ରୀୟ ବିଦ୍ୟାଳୟ ଗୁଡିକର ଲକ୍ଷ୍ୟଗୁଡିକ ମଧ୍ୟରେ ମୁଖ୍ୟ ଲକ୍ଷ୍ୟ ହେଲା ୧  ବଦଳିଯୋଗ୍ୟ କେନ୍ଦ୍ରୀୟ ସରକାରୀ କର୍ମଚାରୀ ତଥା ପାରାମିଲିଟାରୀ ଫୋର୍ସ୍‌ରେ କାର୍ଯ୍ୟରତ ସେନାର ପିଲାମାନଙ୍କୁ ଏକ ସାଧାରଣ ସିଲାବସ୍‌ଯୁକ୍ତ ପାଠ୍ୟକ୍ରମରେ ଶିକ୍ଷାଦାନର ସୁବିଧା ଯୋଗାଇଦେବା, ୨  ବିଦ୍ୟାଳୟ ସ୍ତରରେ ଶିକ୍ଷାର ମାନ ଉନ୍ନତ କରିବା ତଥା ଶିକ୍ଷା ମାଧ୍ୟମରେ ଜାତୀୟ ସଂହତି ସ୍ଥାପନରେ ସହାୟକ ହେବା ଇତ୍ୟାଦି । ୩  ଏତଦ୍‌ବ୍ୟତୀତ ଶିଶୁର ଶାରୀରୀକ, ମାନସିକ ଏବଂ ଆଧ୍ୟାତ୍ମିକ ସ୍ତରରେ ଉନ୍ନତି କରିବା ଏହି ଶିକ୍ଷାଦାନର ଅନ୍ୟ ଏକ ଲକ୍ଷ୍ୟ ।
ଆପ୍ଲାଷ୍ଟିକ ରକ୍ତହୀନତା ବା ଆପ୍ଲାଷ୍ଟିକ ଆନିମିଆ ଏକ ଦୀର୍ଘକାଳୀନ ଅବସ୍ଥା ଯେଉଁଥିରେ ଅସ୍ଥି ମଜ୍ଜାରେ ପର୍ଯ୍ୟାପ୍ତ ପରିମାଣ ରକ୍ତ କଣିକା ସୃଷ୍ଟି ହୋଇପାରେ ନାହିଁ  ଅଧିକାଂଶ ରୋଗୀଙ୍କର ସମସ୍ତ ପ୍ରକାରର ରକ୍ତ କଣିକା ଯେପରିକି ଲୋହିତ ରକ୍ତ କଣିକା, ଶ୍ୱେତ ରକ୍ତ କଣିକା ଓ ପ୍ଲାଟେଲେଟ ସ୍ତର କମ ଥାଏ । ରୋଗ ଲକ୍ଷଣ:- ଦୁର୍ବଳତା, ଫିକା ଚର୍ମ, ଅଣନିଶ୍ୱାସ, ସଂକ୍ରମଣ, ଏବଂ ରକ୍ତସ୍ରାବ। ସମୁଦାୟ ରୋଗୀଙ୍କ ମଧ୍ୟରୁ ୬୫% କ୍ଷେତ୍ରରେ ଏହାର କାରଣ ଅସ୍ପଷ୍ଟ ରହିଛି । ଭୁତାଣୁ ରୋଗ, ଜେନେଟିକ ରୋଗ ଯେପରିକି ଫାଙ୍କୋନି ଆନିମିଆ, ଔଷଧ ସଂସ୍ପର୍ଶ କିମ୍ବା ବିକିରଣ ଯୋଗୁ କେତେକ କ୍ଷେତ୍ରରେ ଏହି ପ୍ରକାର ଆନିମିଆ ହୋଇପାରେ । ରକ୍ତ କର୍କଟ ଅନୁପସ୍ଥିତି ଥାଇ ସ୍ୱଳ୍ପ ପରିମାଣର ରକ୍ତ କଣିକା ଓ ରେଟିକୁଲୋସାଇଟ ଥିଲେ ଏହି ରୋଗ ନିର୍ଣ୍ଣୟ କରାଯାଇପାରେ। ଅସ୍ଥି ମଜ୍ଜା ବାୟୋପ୍ସିରେ ରକ୍ତ ପ୍ରସ୍ତୁତକାରୀ ଜୀବକୋଷ ପରିବର୍ତ୍ତେ ଚର୍ବି ଜୀବକୋଷ ଥିଲେ ଏହି ରୋଗ ନିଶ୍ଚିତ ହୋଇଯାଏ ଏହାର ମୂଳ କାରଣ ଉପରେ ଚିକିତ୍ସା ନିର୍ଭର କରେ  ହେମାଟୋପଏଟିକ ସ୍ଟେମ ସେଲ ପ୍ରତିରୋପଣ ହେଉଛି ଏହାର ସର୍ବାଧିକ ପସନ୍ଦର ଚିକିତ୍ସା  ଅନ୍ୟ ବିକଳ୍ପ ମଧ୍ୟରେ ଏଲଟ୍ରୋମ୍ବୋପାଗ ଓ ସାଇକ୍ଲୋସ୍ପୋରିନ ଭଳି ଇମ୍ମ୍ୟୁନୋସପ୍ରେସିଭ ଔଷଧ, ଆଣ୍ଟିଥାଇମୋସାଇଟିକ ଗ୍ଲୋବ୍ୟୁଲିନ ଓ କର୍ଟିକୋଷ୍ଟିରଏଡ ଦିଆଯାଇପାରେ । ରକ୍ତ ଟ୍ରାନ୍ସଫ୍ୟୁଜନ ଆବଶ୍ୟକ ହୋଇପାରେ କିନ୍ତୁ ଏହାଦ୍ୱାରା ପରବର୍ତ୍ତୀ ଷ୍ଟେମ୍ କୋଷ ପ୍ରତିରୋପଣକୁ ଅଧିକ କଷ୍ଟସାଧ୍ୟ କରିପାରେ। ଆପ୍ଲାଷ୍ଟିକ୍ ରକ୍ତହୀନତା ପ୍ରତି ବର୍ଷ ଏକ ନିୟୁତରେ ପ୍ରାୟ ୦.୬ରୁ ୬ ଜଣ ଲୋକଙ୍କୁ ପ୍ରଭାବିତ କରିଥାଏ  ପୁରୁଷ ଏବଂ ମହିଳା ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି  ପିଲାଦିନରେ ଏବଂ ୨୦ ବର୍ଷ ବୟସ ପାଖାପାଖି ଲୋକଙ୍କଠାରେ ଏହି ରୋଗ ସାମାନ୍ୟ ଅଧିକ ଦେଖାଯାଏ  ଫଳାଫଳଗୁଡ଼ିକ ବ୍ୟକ୍ତିଙ୍କ ବୟସ ଏବଂ ଚିକିତ୍ସାର ପ୍ରତିକ୍ରିୟା ଉପରେ ନିର୍ଭର କରେ ଓ ପରିବର୍ତ୍ତନଶୀଳ ହୁଏ  ଏହି ରୋଗ ବିଷୟ ପ୍ରଥମେ ୧୮୮୫ ମସିହାରେ ବର୍ଣ୍ଣନା କରାଯାଇଥିଲା। ଏହି ରୋଗ ମେରୀ କ୍ୟୁରୀଙ୍କ ମୃତ୍ୟୁର କାରଣ ଥିଲା।
ମୁସ୍ତାକ କାକ  ଡୋଗ୍ରି/କାଶ୍ମୀରୀ:            (ଦେବନାଗରୀ),    (ନାସ୍ତାଲୀକ); ଜନ୍ମ: ୧୯୬୧; ଜନ୍ମସ୍ଥାନ: ଜାମ୍ମୁ କାଶ୍ମୀର, ଭାରତ  ଜଣେ ଭାରତୀୟ ଅଭିନେତା ତଥା ନିର୍ଦ୍ଦେଶକ । ସେ ୧୦୦ରୁ ଅଧିକ ମଞ୍ଚ ନାଟକର ନିର୍ଦ୍ଦେଶନା ଦେବା ସହିତ ଅନେକ ହିନ୍ଦୀ ଓ ଇଂରାଜୀ ଭାଷାର କଥାଚିତ୍ରରେ ଅଭିନୟ କରିଛନ୍ତି । ଜାମ୍ମୁ ଫିଲ୍ମ ଫେଷ୍ଟିଭାଲର ଜଣେ ଜୁରୀ ଭାବରେ ସେ କାମ କରିଛନ୍ତି । ବ୍ୟକ୍ତିଗତ ଜୀବନ କାକ ୧୯୬୧ ମସିହାରେ ଜାମ୍ମୁ କାଶ୍ମୀରରେ ଜନ୍ମଗ୍ରହଣ କରିଥିଲେ । ତାଙ୍କ ପିତାମାତା ଜାମ୍ମୁ-କାଶ୍ମୀରର ଅଧିବାସୀ, ତାଙ୍କ ପିତା କାଶ୍ମୀର କାକ ଜାତିର ହୋଇଥିବାବେଳେ ତାଙ୍କ ମାଆ ଡୋଗ୍ରା ସମ୍ପ୍ରଦାୟର । ଅଭିନୟ ଜୀବନ ଆରମ୍ଭ ସମୟରେ ସେ ନୂଆ ଦିଲ୍ଲୀର ଶ୍ରୀ ରାମ ସେଣ୍ଟର ସହିତ ଜଣେ କଳାତ୍ମକ ନିର୍ଦ୍ଦେଶକ ଭାବରେ ଜଡ଼ିତ ଥିଲେ । ସେ ଅନ୍ଧା ୟୁଗ, ମାଲିକ ଏବଂ ପ୍ରତିବିମ୍ବ ପାଇଁ ଶ୍ରେଷ୍ଠ ନିର୍ଦ୍ଦେଶକ ପୁରସ୍କାର ମଧ୍ୟ ପାଇଛନ୍ତି । ତାଙ୍କର ନାଟକ ମଧ୍ୟରୁ ମହା ବ୍ରାହ୍ମଣ ଏବଂ ଆଲ୍ଲାବାଦ ଯଥାକ୍ରମେ ୧୯୯୯ ଏବଂ ୨୦୦୦ ମସିହା ପାଇଁ ସର୍ବୋତ୍ତମ ନାଟକ ଭାବରେ ବିବେଚିତ ହୋଇଥିଲା । କାର୍ତ୍ତିକ ଚୌଧୁରୀଙ୍କ ସହ ତାଙ୍କର ପ୍ରଯୋଜିତ ନାଟକ ଅଣ୍ଡୋରା ଏକ ବଡ଼ ହିଟ୍ ହୋଇଥିଲା । ସେ ବିଭିନ୍ନ ଲେଖକଙ୍କ କାହାଣୀକୁ ନେଇ ୧୦୦ରୁ ଅଧିକ ନାଟକର ନିର୍ଦ୍ଦେଶନା ଦେଇଥିଲେ । ସେଥିମଧ୍ୟରୁ ସାଦତ ହାସନ ମଣ୍ଟୋସ, ଆଣ୍ଟୋନ ଚେକୋଭଙ୍କ ଚେରି କା ବାଗିଚା, ବିଜୟ ତେନ୍ଦୁଲକରଙ୍କ ଘନସୀ ରାମ କୋଟୱାଲ, କ୍ରିଷ୍ଣା ଚାନ୍ଦଙ୍କ ଗଧେ କି ୱାପସି, ଶରଦ ଯୋଶୀଙ୍କ ଆଲ୍ଲାବାଦ ଆଦି ଅନ୍ୟତମ । ସେ ହିଜାକ୍, ସିକନ୍ଦର, ଶୀକାରା, ବିଶ୍ୱରୂପମ୍, ବିଶ୍ୱରୂପମ୍ ୨, ରୋମିଓ ଆକବର ୱଲ୍ଟର, କେଶରୀ, ଢିସୁମ୍ ଭଳି ହିନ୍ଦୀ କଥାଚିତ୍ର ସହିତ ହଲିଉଡ଼ କଥାଚିତ୍ର ଅମାଲରେ ଅଭିନୟ କରିଛନ୍ତି । ଏହା ସହି ଦି ଫ୍ୟାମିଲି ମ୍ୟାନ୍ ଭଳି ୱେବ୍ ସିରିଜ୍‌ରେ ମଧ୍ୟ କାମ କରିଛନ୍ତି ।
ଗ୍ରାସନଳୀ କର୍କଟ  (ଇଂରାଜୀରେ ବା ) ଏକ ପ୍ରକାର କର୍କଟ ରୋଗ ଯାହା ତଣ୍ଟିରୁ ପାକସ୍ଥଳୀ ପର୍ଯ୍ୟନ୍ତ ଲମ୍ବିଥିବା ଗ୍ରାସନଳୀରେ  (ଇଂରାଜୀରେ ) ଜାତ ହୁଏ  । ଡିସଫେଜିଆ  (ଗିଳିବାରେ ଅସୁବିଧା) ଓ ଓଜନ ହ୍ରାସ ଏହି ରୋଗର ମୂଖ୍ୟ ଲକ୍ଷଣ  । ଅନ୍ୟ ଲକ୍ଷଣ ମଧ୍ୟରେ ଓଡିନୋଫେଜିଆ  (ଗିଳିଲାବେଳେ କଷ୍ଟ), କର୍କଶ ସ୍ୱର, କାନ୍ଧ ହାଡ଼ ବା କଲାର ବୋନ  (ଇଂରାଜୀରେ ) ପାଖରେ ଲସିକା ଗ୍ରନ୍ଥି ବୃଦ୍ଧି, ଶୁଖିଲା କାଶ, ରକ୍ତରେ କଫ ଓ ରକ୍ତବାନ୍ତି ହୁଏ  । ବିକାଶଶୀଳ ଦେଶମାନଙ୍କରେ ଏସୋଫେଜିଆଲ ସ୍କ୍ୱାମସ୍ ସେଲ କାର୍ସିନୋମା  (ଇଂରାଜୀରେ , ସଂକ୍ଷେପରେ ) ନାମକ ବେଶୀ ହେଉଥିବା ଓ ଏସୋଫେଜିଆଲ ଆଡେନୋକାର୍ସିନୋମା  (ଇଂରାଜୀରେ ସଂକ୍ଷେପରେ ) ନାମକ ଦୁଇ ପ୍ରକାର ହିସ୍ଟୋପାଥୋଲୋଜିକାଲ କର୍କଟ ଦେଖାଯାଏ  । ଏହାଠାରୁ ଅଳ୍ପ କେତେକ ଟାଇପର କର୍କଟ ମଧ୍ୟ ଦେଖାଯାଏ । ଗ୍ରାସନଳୀରେ ସ୍କ୍ୱାମସ ଏପିଥେଲିଆଲ ସେଲ ସ୍ତର ଥାଏ । ଗ୍ରାସନଳୀର ନିମ୍ନ ଏକ ତୃତୀୟାଂଶରେ ଥିବା ଗ୍ରନ୍ଥିରୁ ଆଡେନୋକାର୍ସିନୋମା ଜାତ ହୁଏ ଯେଉଁଠାରେ ସେଲ ବଦଳିଯାଇ ଅନ୍ତନଳୀ ସେଲ ଭଳି ହୋଇଯାଏ ଯାହାକୁ ବାରେଟ ଏସୋଫେଗସ କ‌ହ‌ନ୍ତି । ସ୍କ୍ୱାମସ୍ ସେଲ କାର୍ସିନୋମା ହେବାର କାରଣ ମଧ୍ୟରେ ଟୋବାକୋ ବା ଧୁଆଁପତ୍ର, ମଦ୍ୟ, ଗରମ ପାନୀୟ ଓ ଦରିଦ୍ର ଖାଦ୍ୟ ଗ୍ରହଣ ଉଲ୍ଲେଖ‌ଯୋଗ୍ୟ । ମୋଟାପଣ, ଧୁମ୍ରପାନ ଓ ଏସିଡ ପ୍ରତ୍ୟାବର୍ତ୍ତନ ଯୋଗୁ ଆଡେନୋକାର୍ସିନୋମା ହୁଏ ବୋଲି ମନେକରାଯାଉଛି । ଏଣ୍ଡୋସ୍କୋପ  (ଏକ ଫାଇବ୍ରୋଅପଟିକ କ୍ୟାମେରା) ଯନ୍ତ୍ରଦ୍ୱାରା ବାୟୋପ୍ସି ନେଇ ପରୀକ୍ଷା କରି ଏହି ରୋଗ ନିଶ୍ଚିତ କରାଯାଏ  । ଧୂମ୍ରପାନ ବନ୍ଦ ଓ ସ୍ୱାସ୍ଥ୍ୟପ୍ରଦ ଖାଦ୍ୟ ଗ୍ରହଣ କରି ଏହି ରୋଗକୁ ପ୍ରତିରୋଧ କରିହେବ । ରୋଗର ସ୍ଟେଜ, ଖାଦ୍ୟନଳୀର ସ୍ଥାନ, ରୋଗୀର ସ୍ୱାସ୍ଥ୍ୟ ଓ ପସନ୍ଦ ଅନୁସାରେ ଚିକିତ୍ସା କରାଯାଏ । ଛୋଟ ଓ ସ୍ଥାନୀୟ କର୍କଟ ହୋଇଥିଲେ ଅପରେଶନ କରି ରୋଗମୁକ୍ତ କରିବା ସମ୍ଭାବନା ଥାଏ । ଅଧିକାଂଶ କ୍ଷେତ୍ରରେ ଅପରେଶନ ସ‌ହିତ କେମୋଥେରାପି ସ‌ହ ବା ବ୍ୟତୀତ ରାଡିଏସନ ଦିଆଯାଏ । କେମୋଥେରାପି ଓ ରାଡିଏସନ ଥେରାପି ସାହାଯ୍ୟରେ ବଡ଼ କର୍କଟ ବୃଦ୍ଧିର ଗତି କମେଇ ଦିଆଯାଏ । ରୋଗ ଅଧିକ ମାଡ଼ିଯାଇଥିଲେ ବା ଅପରେଶନ ଅଯୋଗ୍ୟ ହୋଇଥିଲେ ପାଲିଏଟିଭ ଚିକିତ୍ସା କରାଯାଏ । ରୋଗ କେତେ ଦୂର ଆଗେଇଥିଲା ଓ କେଉଁ ଅନ୍ୟ ରୋଗ ଏହା ସ‌ହ ଥିଲା, ଏହାରି ଉପରେ ଚିକିତ୍ସା ଫଳାଫଳ ନିର୍ଭର କରେ କିନ୍ତୁ ଏହା ପ୍ରାୟ ଖରାପ ରହେ, କାରଣ ଡେରିରେ ରୋଗୀ ଡାକ୍ତରଖାନା ଆସନ୍ତି । ପାଞ୍ଚ ବର୍ଷ ବଞ୍ଚିବା ହାର ୧୩ରୁ ୧୮ % । ପୃଥିବୀରେ ଏହି ରୋଗ ୨୦୧୨ ମସିହା ସୁଦ୍ଧା ୮ମ କର୍କଟ ରୋଗ ମାନ୍ୟତା ପାଇଥିଲା ଓ ୪୫୬ ନୂଆ ରୋଗୀ ମିଳିଥିଲେ । ସେହି ବର୍ଷ ୪୦୦,୦୦୦ ମୃତ୍ୟୁ ହୋଇଥିଲା ଓ ଏହି ସଂଖ୍ୟା ୧୯୯୦ ମସିହାର ୩୪୫,୦୦୦ ମୃତ୍ୟୁ ଅପେକ୍ଷା ଅଧିକ ଥିଲା । ବିଭିନ୍ନ ଦେଶ ଅନୁସାରେ ଏହି ହାର ଫରକ ଆସେ, ଚୀନ ଦେଶରେ ପ୍ରାୟ ଅଧା ଥାଏ । ଏହି ରୋଗରେ ମହିଳାଙ୍କ ଅପେକ୍ଷା ପୁରୁଷ ସଂଖ୍ୟା ତିନି ଗୁଣ ।
କୁଲନ ବାଗେ  (୨୧ ଜାନୁଆରୀ ୧୯୩୭ - ୬ ସେପ୍ଟେମ୍ବର ୨୦୧୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଶ୍ରା ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କୁଲନ ବାଗେ ୧୯୩୭ ମସିହାର ଜାନୁଆରୀ ୨୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ୟୁନସ ବାଗେ ଓ ପତ୍ନୀଙ୍କ ନାମ ଇଭାଞ୍ଜେଲିନ୍ ବାଗେ । ରାଜନୈତିକ ଜୀବନ କୁଲନ ବାଗେ ଓଡ଼ିଶା ରାଜନୀତିରେ ଝାଡ଼ଖଣ୍ଡ ପାର୍ଟିର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ କୁଲନ ବାଗେ ୨୦୧୨ ମସିହାର ସେପ୍ଟେମ୍ବର ୬ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୫ ବର୍ଷ ବୟସ ହୋଇଥିଲା ।
ଏହି ତଥୟାବଳିଟି ଭୂତତ୍ତ୍ୱ ବିଭାଗର,ଓ ଏହା ମନୁଷ୍ୟ ଜାତି ଇତିହାସର ଏକ ମୁଖ୍ୟ ଅଂଶ।ଏହି ତଥ୍ୟାବଳୀ ଟିରେ ଥିବା ସହରଟି ପୂରାତନ ଯୁଗରେ ପ୍ରଥମେ ଗଢ଼ି ଉଠିଥିବା ସଭ୍ୟତାମାନଙ୍କ ମଧ୍ୟରୁ ଗୋଟିଏ। ଏହା ସହିତ ହଁରପ୍ପା ନାମର ଅନ୍ୟ ଏକ ସଭ୍ୟତା ମଧ୍ୟ ଗଢ଼ିଉଠି ଥିଲା । ସାଧାରଣତହ ଏହି ଦୁଇ ସହରଙ୍କୁ ପ୍ରଥମ ଦୁଇ ଏକ ସହିତ ଗଢ଼ି ଉଠିଥିବା ସହର ବୋଲି କୁହନ୍ତି , କିନ୍ତୁ ଏବେ ଏହା ଲଖନା,ସିଂଧ୍, ପାକିସ୍ଥାନରେ ଅବସ୍ଥିତ।ଏହା ଖ୍ରୀଷ୍ଟପୂର୍ବ ୨୫୦୦ ଗଢ଼ି ଉଠିଥିଲା । ଏହା ପୁରତନ ଯୁଗର ସବୁଠୁ ଅଧିକ ଜନବସ୍ତି ଥିବା ସହର ଓ ପ୍ରଥମ ସହର ମାନଙ୍କ ମଧ୍ୟରୁ ଗୋଟିଏ ଥିଲା। ସେହି ସମୟର ଏହା ସବୁ ଠୁ ଉନ୍ନତ ସହର ମାନଙ୍କ ମଧ୍ୟରୁ ଥିଲା।ଏହା ଇଜିପ୍ଟର ସଭ୍ୟତାଠାରୁ ମଧ୍ୟ ଅଧିକ ଉନ୍ନତ ଥିଲା ଏହି ସହରଟି ଖ୍ରୀଷ୍ଟପୂର୍ବ୧୯୦୦ରେ ଲୂପ୍ତ ହୋଇ ଯାଇଥିଲା। ଏହି ସହରଟି ୩୫୦୦ ବର୍ଷ ଯାଏଁ ମାଟି ତଳେ ପୋତି ହୋଇ ରହିଥିଲା , ଏବଂ ଏହାକୁ କୌଣସି ସରକାରି କିମ୍ବା ବେସରକାରୀ ସଂଘଦ୍ୱାରା ଖୋଜା ହୋଇନଥିଲା । କିନ୍ତୁ ୧୯୧୯ରୁ ନେଇକି ୧୯୨୦ ମଧ୍ୟରେ ଭାରତୀୟ ଭୂତତ୍ତ୍ୱ ବିଭାଗର ଜଣେ ଉଚ୍ଚ ପଦବୀର କର୍ମଚାରୀଙ୍କ ପ୍ରୟୋଜନରେ ଏହାର ଉଦ୍ଧାର ହୋଇଥିଲା। ସେ ସେଠାରେ ଥିବା ଏକ ଗୌତମବୁଦ୍ଧଙ୍କ ପୁରାତନ ସ୍ତୁପକୁ ଖୋଜି ପାଇଥିଲେ । ଏବଂ ଏହା ପରେ ସେ ସେହି ସ୍ଥାନର ଭୋଗଲିକ ମହତ୍ତ୍ୱ ଜାଣିପାରି ଥିଲେ । ଏହା ପରେ ସେହି ସ୍ଥାନର ରକ୍ଷଣ ବେକ୍ଷଣ ଏବଂ ସେହି ସ୍ଥାନରେ ଥିବା ପୁରାତନ ଭୌଗଳିକ ସମ୍ପତିର ଅନୁସନ୍ଧାନ ଓ ଉତ୍ତୋଳନ ହୋଇଥିଲା । ଏହା ପରେ ୧୯୨୪-୨୫ ମଧ୍ୟରେ କାଶୀନାଥ ନାରାୟଣ ଦିକ୍ସଇତଙ୍କଦ୍ୱାରା ଅନ୍ୟ ଏକ ବଡ଼ଧରଣର ଅନୁସନ୍ଧାନ ଓ ଗବେଷଣା ହୋଇଥିଲା ଓ ପୁନଃ ବହୁତ ମାତ୍ରରେ ପୁରାତନ ଯୁଗର ଅବସିସ ମିଳି ଥିଲା । ପୁନଃ ଜନ ମାର୍ଷଲ ନାମକ ଏକ ଅଫିସରଙ୍କ ନିର୍ଦ୍ଦେଶରେ ୧୯୨୫-୨୬ ଯାଏଁ ଅନୁସନ୍ଧାନ ଚାଲି ଥିଲା।କିନ୍ତୁ ୧୯୬୫-୬୬ ଯାଏଁ ବହୁତ ବଡ଼ ଧାରଣର ଅନୁସନ୍ଧାନ ଚାଲି ଥିଲା ଓ ଏହା ଡ଼। ଜର୍ଜ ଏଫ ଡଏଲଶଙ୍କ ନିର୍ଦ୍ଦେଶରେ ଶେଷ ଥର ପାଇଁ ହୋଇଥିଲା । ଏବଂ ଏହା ସବୁଠୁ ବଡ଼ ଧରଣର ହୋଇଥିଲା। ଏହା ପରେ ସେହି ସ୍ଥାନର ପରିବେଶର ବ୍ୟତିକ୍ରମ ଓ ପରିବେଶ ପ୍ରଦୂଷଣ ଓ ପୁରା ତନ ପ୍ରସ୍ତର ଯୁଗର ସ୍ତୁପ, କାରୀଗିରିର କ୍ଷୟ ଯୋଗୁଁ ଏହି ଅଭିଯାନଟି ଅନିର୍ଦ୍ଧିଷ୍ଟ କାଳ ପାଇଁ ବନ୍ଦ ହୋଇ ଯାଇ ଥିଲା। ଏହି ସବୁ ଅନୁସନ୍ଧାନରୁ ପୁରାତନ ଯୁଗରେ ଲୋକ ମାନଙ୍କ ରହିବା ଶୈଳୀ ଓ ତାଙ୍କଦ୍ୱାରା ବ୍ୟବହୃତ ସାମଗ୍ରୀ ବିଷୟରେ ଜାଣିବାକୁ ମିଳିଥିଲା। ସେହି ସ୍ଥାନରୁ ମିଳିଥିବା ପ୍ରାଚୀନ ସାମଗ୍ରୀ ସବୁ ଏବେ ସଂଗ୍ରହଳର ରକ୍ଷଣାବେକ୍ଷଣରେ ଅଛି ।
ଗୁହାରିଆସାହି ଗାଁ ଓଡ଼ିଶାର ବାଲେଶ୍ୱର ଜିଲ୍ଲାର ସୋର ବିଜ୍ଞାପିତ ଅଞ୍ଚଳ ପରିଷଦ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ସୋର ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ବାଲେଶ୍ୱରଠାରୁ ୩୭ କି.ମି. ଦୂରରେ ଅବସ୍ଥିତ । ଶିକ୍ଷା ଏଠାରେ ଗୋଟିଏ ପ୍ରାଥମିକ ଓ ଗୋଟିଏ ବହୁ ପୂରାତନ ଉଚ୍ଚ ବିଦ୍ୟାଳୟ ଅଛି । ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ଜାଗର ମେଳା ଅନୁଷ୍ଠିତ ହୋଇଥାଏ ।
ରବିଚନ୍ଦ୍ରନ୍ ଅଶ୍ୱିନୀ (ଜନ୍ମ:୧୭ ସେପ୍ଟେମ୍ବର ୧୯୮୭) ଭାରତୀୟ ଆନ୍ତର୍ଜାତୀୟ କ୍ରିକେଟ ଦଳର ଜଣେ ସଦସ୍ୟ  । ସେ ଜଣେ ଡାହାଣହାତୀ ବ୍ୟାଟ୍ସମ୍ୟାନ ଓ ଡାହାଣହାତୀ ଅଫ ବ୍ରେକ ବୋଲର । ସେ ଇଣ୍ଡିଆନ ପ୍ରିମିଅର ଲିଗ ଓ ତାମିଲନାଡୁ ପକ୍ଷରୁ ଘରୋଇ କ୍ରିକେଟ ଦଳ ଚେନ୍ନାଇ ସୁପର କିଙ୍ଗ୍ସରେ ଖେଳନ୍ତି । ବାଲ୍ୟଜୀବନୀ ଅଶ୍ୱିନୀ ଗୋଟିଏ ତାମିଲ୍ ପରିବାରରେ ଜନ୍ମ ଗ୍ରହଣ କରିଥିଲେ ଓ ସେ ଚେନ୍ନାଇର ଦକ୍ଷିଣ ମାମ୍ବାଳମରେ ରାହୁଥିଲେ । ସେ ତାଙ୍କ ପ୍ରଥମ ଶିକ୍ଷା ପଦ୍ମ ଶେସାଦ୍ରୀ ବାଳ ଭବନ ସ୍କୁଲରେ ଆରମ୍ଭ କରିଥିଲେ ଓ ଏସ୍ଏସ୍ଏନ୍ କଲେଜ ଅଫ ଇଞ୍ଜିନିଅରିଂରେରେ ପ୍ରଯୁକ୍ତିବିଦ୍ୟାରେ ବିଟେକ ସ୍ନାତକ ଶିକ୍ଷା ଗ୍ରହଣ କରିଥିଲେ । କ୍ୟାରିଅର ଅଶ୍ୱିନୀ - ହିସାବରେ ତାମିଲ କ୍ରିକେଟ ଟିମରେ ଖେଳୁଥିଲେ ଓ ସେ ରେ ରେ ଖେଳିଲେ । ସେ ସବୁଠୁ ଅଧିକ ନେଇଥିଲେ 20ରେ ଓ ର ରେ ସେ ୧୩ ନେଇଥିଲେ । ଶତକ ଟେଷ୍ଟ ବୋଲିଙ୍ଗ୍ ଟେଷ୍ଟ ରେକର୍ଡ କୃତୀତ୍ୱ ପୁରସ୍କାର ଅର୍ଜୁନ ପୁରସ୍କାର, ୨୦୧୪ ଆଇସିସି ଟେଷ୍ଟ ଟିମ ଅଫ୍ ଦି ୟର: ୨୦୧୩ ବିସିସିଆଇପୋଲି ଉମିର୍ଗର ପୁରସ୍କାରଅନ୍ତର୍ଜାତୀୟ କ୍ରିକେଟର ଅଫ୍ ଦି ୟର : ୨୦୧୨-୧୩ ଟେଷ୍ଟ କ୍ରିକେଟ୍ ମ୍ୟାନ ଅଫ୍ ଦି ମ୍ୟାଚ୍ ମୁଁ 20କୁ କେଉଁଠାରେ ଦେଖିବି? 2023-01-08 . ମ୍ୟାନ ଅଫ୍ ଦି ସିରିଜ ଦିନିକିଆ ଆନ୍ତର୍ଜାତୀୟ କ୍ରିକେଟ ମ୍ୟାନ ଅଫ୍ ଦି ମ୍ୟାଚ୍ ପୁରସ୍କର ଟ୍ୱଣ୍ଟି୨୦ ଆନ୍ତର୍ଜାତୀୟ କ୍ରିକେଟ ସେ ସର୍ବାଧିକ ୱିକେଟ ନେଇଥିବା କ଼୍ରିକେଟ ଟ୍ୱଣ୍ଟି୨୦ ଖେଳାଳି ଅଟନ୍ତି ।
ଏନସେଫାଲାଇଟିସ ଲେଥାରଜିକା  (ଇଂରାଜୀ ଭାଷାରେ ବା ) ହେଉଛି ମସ୍ତିଷ୍କର ପ୍ରଦାହର ଏକ ରୂପ ଯେଉଁଥିରେ ଜ୍ୱର, ମୁଣ୍ଡବିନ୍ଧା, ଦ୍ୱିତ ଦୃଷ୍ଟି, ସାଇକୋସିସ ଏବଂ ଅଳସପଣ ଦେଖାଯାଏ  । ଅଧିକାଂଶ କ୍ଷେତ୍ରରେ, ଏହା ଧୀରେ ଧୀରେ କିଛି ମାତ୍ରାରେ କୋମାରେ ପରିଣତ ହୁଏ । ପ୍ରାରମ୍ଭିକ ରୋଗର ପରବର୍ତ୍ତୀ ବର୍ଷମାନଙ୍କରେ ଏହି ରୋଗରୁ ପାର୍କିନ୍‌ସନ୍ ବା ଅପସ୍ମାର ରୋଗ ବିକଶିତ ହୋଇପାରେ। ଏହାର କାରଣ ଜଣା ପଡିନାହିଁ । ଇନ୍‌ଫ୍ଲୁଏଞ୍ଜା କିମ୍ବା ଅଟୋମ୍ୟୁମ୍ୟୁନ୍ ପ୍ରକ୍ରିୟା ଭଳି ସଂକ୍ରମଣ ଏହାର କାରଣ ହୋଇପାରେ ବୋଲି ବିଶ୍ୱାସ କରାଯାଉଛି । କେତେକ କ୍ଷେତ୍ରରେ ଏହି ରୋଗ ଲୋକଙ୍କ ମଧ୍ୟରେ ବ୍ୟାପିଥିବାର ଦେଖାଯାଉଛି । ଗର୍ଭାବସ୍ଥାରେ ରୋଗ ହେଲେ ଶିଶୁ ମଧ୍ୟ ପ୍ରଭାବିତ ହୋଇପାରେ । ଅନ୍ତର୍ନିହିତ ପ୍ରକ୍ରିୟାରେ ମସ୍ତିଷ୍କର ଦୁଇଟ ନିର୍ଦ୍ଦିଷ୍ଟ ଅଂଶ ମେସେନ୍‌ସେଫାଲନ ଏବଂ ଡିଏନ୍‌ସେଫାଲନ ପ୍ରଦାହ ଜଡିତ ହୋଇଥିବା ଜଣାଯାଉଛି । ଅନ୍ୟାନ୍ୟ ସମ୍ଭାବ୍ୟ ମାମଲାକୁ ଏଡ଼ାଇବା ପରେ ଲକ୍ଷଣ ଉପରେ ଆଧାର କରାଯାଇ ରୋଗ ନିର୍ଣ୍ଣୟ କରାଯାଏ । ଲକ୍ଷଣ ଅନୁସାରେ ଚିକିତ୍ସା କରାଯାଏ । ଲେଭୋଡୋପା ଏଲ ଗୁରୁତ୍ୱପୂର୍ଣ୍ଣ ଉପଚାର ହୋଇପାରେ, ଯଦିଓ ଅସ୍ଥାୟୀ ଉନ୍ନତି ହୁଏ। ଫଳାଫଳଗୁଡିକ ଜଡିତ ଜଟିଳତା ଉପରେ ନିର୍ଭର କରେ । ଏହି ରୋଗରେ ପ୍ରାୟ ଏକ ତୃତୀୟାଂଶ ଲୋକଙ୍କର ମୃତ୍ୟୁ ହେଉଛି । ବଞ୍ଚିଯାଉଥିଲେ ସେମାନଙ୍କ ମଧ୍ୟରୁ ଅନେକ ସ୍ଥାୟୀ ଅକ୍ଷମ ହୋଇଯାଉଥିଲେ। ୧୯୧୬ ମସିହାରୁ ୧୯୩୦ ପର୍ଯ୍ୟନ୍ତ ସାରା ବିଶ୍ୱରେ ଏହି ରୋଗ ପ୍ରାୟ ୫ ନିୟୁତ ଲୋକଙ୍କୁ ପ୍ରଭାବିତ କରିଥିଲା । ଏହି ରୋଗ ପୂର୍ବରୁ ଘଟିଥିବାର ବିଶ୍ୱାସ କରାଯାଏ ଏବଂ ଏହା ପରଠାରୁ ୨୦ରୁ କମ୍ କ୍ଷେତ୍ରରେ ଦଲିଲଭୁକ୍ତ ହୋଇଛି। ଏହି ଅବସ୍ଥା ପ୍ରଥମେ ୧୯୧୭ ମସିହାରେ କନଷ୍ଟାଣ୍ଟିନ୍ ଭନ୍ ଇକୋନୋମୋ ଏବଂ ଜିନ -ରେନେ କ୍ରୁଚେଟ‌ଦ୍ୱାରା ବର୍ଣ୍ଣନା କରାଯାଇଥିଲା। ଏହାକୁ  "ଶୋଇବା ରୋଗ"  ବା  "ନିଦ୍ରା ରୋଗ"  ମଧ୍ୟ କୁହାଯାଏ; ଯଦିଓ ଏହା ସିସି ମାଛି -ସଂକ୍ରମିତ ଶୋଇବା ରୋଗ ସହିତ ଜଡିତ ନୁହେଁ ।
ନୁସରତ ଫତେ ଅଲି ଖାନ  ଜନ୍ମ ପରଭେଜ ଫତେ ଅଲି ଖାନ; ୧୩ ଅକ୍ଟୋବର ୧୯୪୮   ୧୬ ଅଗସ୍ଟ ୧୯୯୭  ଜଣେ ପାକିସ୍ଥାନୀ ଗାୟକ, ସଙ୍ଗୀତକାର, ସୁରକାର, ସଙ୍ଗୀତ ନିର୍ଦ୍ଦେଶକ ଓ ବିଶେଷତଃ ସୁଫି ଭକ୍ତି ସଙ୍ଗୀତ କବାଲିର ଗାୟକ ଥିଲେ । ଅନେକ ଲୋକଙ୍କ ମତରେ ସେ ହିନ୍ଦୀ, ପଞ୍ଜାବୀ ଓ ଉର୍ଦ୍ଦୁ ଭାଷାର ଶ୍ରେଷ୍ଠ ସୁଫି ଗାୟକ ଥିଲେ ଓ ଇତିହାସ ପୃଷ୍ଠାରେ ଶ୍ରେଷ୍ଠ କବାଲି ଗାୟକମାନଙ୍କ ମଧ୍ୟରୁ ଜଣେ ଥିଲେ; ଯାହାଙ୍କୁ କବାଲିର ଶାହ-ଏନ-ଶାହ କୁହାଯାଉଥିଲା । ୨୦୧୬ ମସିହାରେ ଲା ଉଇକଲି ତାଙ୍କୁ ଚତୁର୍ଥ ସର୍ବକାଳୀନ ଗାୟକ ମାନ୍ୟତା ଦେଇଥିଲେ । ସେ ଉଚ୍ଚ ସ୍ୱରରେ ଗାଇବା ନିମନ୍ତେ ପ୍ରସିଦ୍ଧ ଥିଲେ ଓ କିଛି ଘଣ୍ଟା ନିମନ୍ତେ ଗାଇପାରୁଥିଲା । ଦିଲ୍ଲୀ ଘରାନାର କବାଲ ବଚ୍ଚୋଁ ଘରାନାର   ସଦସ୍ୟ ଥିଲେ ଓ ପରିବାରର ପରମ୍ପରାକୁ ୬୦୦ ବର୍ଷ ଧରି ଉଜ୍ଜିବିତ କରି ଆନ୍ତର୍ଜାତୀୟ ସ୍ତରରେ ମଧ୍ୟ ପରିବେଷଣ କରିଥିଲେ । ସେ ଲ୍ୟାଲ୍ଲପୁର  (ଫଇସଲାବାଦ)ରେ ଜନ୍ମ ଗ୍ରହଣ କରି ମାତ୍ର ୧୫ ବର୍ଷ ବୟସରେ ତାଙ୍କ ପିତାଙ୍କ ଚେଲମରେ ଚେଲମ ଜନ ସାଧାରଣଙ୍କ ସମ୍ମୁଖରେ ପ୍ରଦର୍ଶନ କରିଥିଲେ  । ପାରିବାରିକ କବାଲି ପାର୍ଟିର ମୁଖ୍ୟ ଭାବରେ କାର୍ଯ୍ୟଭାର ସମ୍ଭାଳିଥିଲେ । ୧୯୮୦ ମସିହାର ପ୍ରାରମ୍ଭରେ ଇଂଲଣ୍ଡର ବିର୍ମିଙ୍ଗ‌ହାମରେ ଥିବା ଓରିଏଣ୍ଟାଲ ସ୍ଟାର ଏଜେନ୍ସିଦ୍ୱାରା ଚୁକ୍ତିବଦ୍ଧ ହୋଇଥିଲେ । ୟୁରୋପ, ଭାରତ, ପାକିସ୍ଥାନ ଓ ଆମେରିକାରେ ସେ ଅନେକ ଆଲବମ ଓ ଚଳଚ୍ଚିତ୍ର ପ୍ରସ୍ତୁତ କରିଥିଲେ । ପଶ୍ଚିମ ଜଗତର କଳାକାରଙ୍କ ସ‌ହିତ ମିଶି ସେ ସଙ୍ଗୀତରେ ଅନେକ ନୂତନ ପ୍ରୟୋଗ କରିଥିଲେ । ଅନେକ ଦେଶ ପରିଭ୍ରମଣ କରି ସେ ପ୍ରାୟ ୪୦ଟି ଦେଶରେ ପ୍ରଦର୍ଶନ କରିଥିଲେ । କବାଲିକୁ ଜନପ୍ରିୟ କରିବା ସାଥେ ସାଥେ ସେ ପାକିସ୍ଥାନ ପ‌ପ୍, ଭାରତୀୟ ଓ ବଲିଉଡ ସଙ୍ଗୀତ ଭଳି ଦକ୍ଷିଣ ଏସିଆର ପ‌ପୁଲାର ମ୍ୟୁଜିକରେ ପ୍ରଭାବ ପକେଇଥିଲେ । ପେଷା ଲଣ୍ଡନର ୧୯୮୫ ମସିହାର ଗ୍ରୀଷ୍ମକାଳରେ ୱର୍ଲଡ ଅଫ ମ୍ୟୁଜିକ, ଆର୍ଟ ଓ ଡାନ୍ସ   ଉତ୍ସବରେ ଖାନ ତାଙ୍କର ପ୍ରଦର୍ଶନ କରିଥିଲେ । ପ୍ୟାରିସରେ ମଧ୍ୟ ୧୯୮୫ ଓ ୧୯୮୮ ମସିହାର ପ୍ରଦର୍ଶନ କରିଥିଲେ । ୧୯୮୭ ମସିହାରେ ସେ ଜାପାନ ଫାଉଣ୍ଡେସନର ନିମନ୍ତ୍ରଣ କ୍ରମେ ଜାପାନ ଯାଇ ସେଠାରେ ପ୍ରଦର୍ଶନ କରିଥିଲେ । ସେ ଜାପାନର ପଞ୍ଚମ ଏସିଆନ ଟ୍ରାଡିସନାଲ ପରଫର୍ମିଙ୍ଗ ଆର୍ଟ ଫେଷ୍ଟିଭାଲରେ ପ୍ରଦର୍ଶନ କରିଥିଲେ । ନିୟୁ ୟୋର୍କର ବ୍ରୁକଲିନ ଏକାଡେମୀ ଅଫ ମ୍ୟୁଜିକ ସଂସ୍ଥାରେ ୧୯୮୯ ପ୍ରଦର୍ଶନ କରିଥିଲେ । ଜୀବନ ବ୍ୟାପି ତାଙ୍କର ପେଷାରେ ଖାନ ଅନେକ ଦକ୍ଷିଣ ଏସିଆର ଗାୟକ ଯେପରିକି ଆଲାମ ଲୋହାର, ନୁରଜାହାନ, ଏ ଆର ରେହମାନ, ଆଶା ଭୋସଲେ, ଜାଭେଦ ଅଖତର ଓ ଲତା ମଙ୍ଗେସକରଙ୍କ ସ‌ହିତ ସୁସମ୍ପର୍କ ରଖିଥିଲେ । ଆମେରିକାର ସିଆଟଲରେ ଥିବା ୟୁନିଭରସିଟି ଅଫ ୱାସିଙ୍ଗଟନର ଏଥନୋମ୍ୟୁଜିକୋଲୋଜୀ   ଡିପାର୍ଟମେଣ୍ଟରେ ୧୯୯୨ରୁ ୧୯୯୩ ପର୍ଯ୍ୟନ୍ତ ସେ ଜଣେ ଅତିଥି କଳାକାର ଥିଲେ । ପିଟର ଗାବ୍ରିଏଲଙ୍କ   ସ‌ହିତ ୧୯୮୮ରେ ଦି ଲାଷ୍ଟ ଟେମ୍ପଟେସନ ଅଫ କ୍ରାଏଷ୍ଟ ସାଉଣ୍ଡଟ୍ରାକ ନିମନ୍ତେ ଯୋଗ ଦେବା ଫଳରେ ତାଙ୍କୁ ଗାବ୍ରିଏଲଙ୍କ ରିଏଲ ୱର୍ଲଡ ଲେବଲ ସମ୍ମାନ ମିଳିଥିଲା । ସେହି ରିଏଲ ୱର୍ଲଡ ସ‌ହିତ ପାଞ୍ଚଟି କବାଲି ଆଲବମ ତିଆରି କରିଥିଲେ ଓ  'ମସ୍ତ ମସ୍ତ'   (୧୯୯୦),  'ନାଇଟ ସଙ୍ଗ'   (୧୯୯୬) ଓ ମରଣୋତ୍ତର ରିମିକ୍ସ  'ଷ୍ଟାର ରାଇଜ'   (୧୯୯୭) ନାମକ ପ୍ରୟୋଗାତ୍ମକ ଆଲବମ ତିଆରି କରିଥିଲେ  ।
ପୁତ୍ତୁର, କର୍ଣ୍ଣାଟକ ଏକ ଭାରତୀୟ ଜନଗଣନା ସହର   ଅଟେ । ଏହା ଆନ୍ଧ୍ର ପ୍ରଦେଶର ଚିତ୍ତୋଓର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପୁତ୍ତୁର, କର୍ଣ୍ଣାଟକ ୧୩.୪୪୧୯ ଉତ୍ତର ଅକ୍ଷାଂଶ ଓ ୭୯.୫୫୩୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପୁତ୍ତୁର, କର୍ଣ୍ଣାଟକ ସହରର ମୋଟ ଜନସଂଖ୍ୟା ୨୯୩୩୭ ଅଟେ । ସେଥି ମଧ୍ୟରୁ ୫୦.୩୨% ଜଣ ପରୁଷ ହୋଇଥିବା ବେଳେ ୪୯.୬୮% ଜଣ ନାରୀ ଅଟନ୍ତି । ପୁତ୍ତୁର, କର୍ଣ୍ଣାଟକର ସାକ୍ଷରତା ହାର ୭୧.୪୯% ଅଟେ । ଏହା ଜାତୀୟ ହାରଠାରୁ -୬.୬୫% ପ୍ରତିଶତ କମ ଅଟେ । ସେଥିରୁ ୩୯.୫୫% ପ୍ରତିଶତ ପୁରୁଷ ଓ ୩୧.୯୩% ନାରୀ ଅଟନ୍ତି । ୧୧.୪୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ପୁତ୍ତୁର, କର୍ଣ୍ଣାଟକର ସରକାରୀ ଭାଷା ଅଟେ ।
ବାଲା ଦେଶପାଣ୍ଡେ ୨୦୦୮ ମସିହାରୁ ଭେଞ୍ଚର କ୍ୟାପିଟାଲ୍ ଫାର୍ମ, ନ୍ୟୁ ଏଣ୍ଟରପ୍ରାଇଜ୍ ଆସୋସିଏଟ୍ସ  (ଭାରତ)ର ବରିଷ୍ଠ ପରିଚାଳନା ନିର୍ଦ୍ଦେଶକ ଅଟନ୍ତି  । ହେଉଛି ୧୩ ବିଲିୟନ ଆମେରିକୀୟ ଡଲାରରୁ ଅଧିକ ପ୍ରତିବଦ୍ଧ ପୁଞ୍ଜି ସହିତ ଏକ ଉଦ୍ୟୋଗ ପୁଞ୍ଜି ସଂସ୍ଥା । ୨୦୦୮ ମସିହାରେ ଅର୍ଥନୈତିକ ଅବନତି ସମୟରେ ଭାରତରେ ପ୍ରତ୍ୟକ୍ଷ ପୁଞ୍ଜି ବିନିଯୋଗ ଆରମ୍ଭ କରିଥିଲା  ଏବଂ ଏହା ପରେ ୧୪ଟି କମ୍ପାନୀର ଏକ କାଗଜପତ୍ର ନିର୍ମାଣ କରିଛି । ଫର୍ଚୁନ୍ ଇଣ୍ଡିଆ  (୨୦୧୬) ଅନୁଯାୟୀ ସେ ହେଉଛନ୍ତି ଭାରତର ୪୯ତମ ଶକ୍ତିଶାଳୀ ମହିଳା ଅଟନ୍ତି  । ଶିକ୍ଷା ଏବଂ ବ୍ୟକ୍ତିଗତ ଜୀବନ ସେ ମୁମ୍ବାଇ ବିଶ୍ୱବିଦ୍ୟାଳୟରୁ ଅର୍ଥନୀତିରେ ସ୍ନାତକୋତ୍ତର ସମାପ୍ତ କରିଛନ୍ତି । ସେ ଜାମନଲାଲ ବଜାଜ ଇନଷ୍ଟିଚ୍ୟୁଟ ଅଫ ମ୍ୟାନେଜମେଣ୍ଟ ଷ୍ଟଡିଜରୁ ମ୍ୟାନେଜମେଣ୍ଟ ଷ୍ଟଡିଜରେ ମାଷ୍ଟର ଡିଗ୍ରୀ ହାସଲ କରିଛନ୍ତି । ସେ ମାରିକୋ ଲିମିଟେଡରେ ନିବେଶକ ଏବଂ & କାର୍ଯ୍ୟର ମୁଖ୍ୟ ଚୈତନ୍ୟ ଦେଶପାଣ୍ଡେଙ୍କୁ ବିବାହ କରିଛନ୍ତି । ଏହି ଦମ୍ପତି ମୁମ୍ବାଇରେ ରୁହନ୍ତି । ବୃତ୍ତି ତାଙ୍କର ୨୩ ବର୍ଷରୁ ଅଧିକ ବୃତ୍ତିଗତ ଅଭିଜ୍ଞତା ରହିଛି, ଯେଉଁଥିରେ ୧୪ ବର୍ଷର ବ୍ୟକ୍ତିଗତ ନିରପେକ୍ଷତା ଅଭିଜ୍ଞତା ରହିଛି । ତାଙ୍କର ବ୍ୟକ୍ତିଗତ ଅଭିଜ୍ଞତା ଯୁବ କମ୍ପାନୀଗୁଡିକର ପୋଷଣଠାରୁ ଆରମ୍ଭ କରି ଆଇପିଓ, କ୍ରୟବ୍ୟାକ, ଷ୍ଟ୍ରାଟେଜିକ ବିକ୍ରୟ ଏବଂ ପୁଞ୍ଜି ବଜାର ବିଭାଜନ ସହିତ ଏକାଧିକ ନିର୍ବାହ କାର୍ଯ୍ୟ କରିବା ପର୍ଯ୍ୟନ୍ତ ସମ୍ପୂର୍ଣ୍ଣ ଚକ୍ର ଦେଖିଛି । ତାଙ୍କ ନେତୃତ୍ୱରେ, ଭାରତର ସମ୍ପତ୍ତି ପରିଚାଳନା   ୧୦୦ ମିଲିୟନ ଡ଼ଲାରରୁ ୩୫୦ ମିଲିୟନ ଡ଼ଲାରକୁ ବୃଦ୍ଧି ପାଇଛି । ବାଲାଙ୍କ ବିନିଯୋଗ ଜ୍ଞାନକୌଶଳରେ ଖୁଚୁରା ବିକ୍ରୟ, ମିଡିଆ, ଆଇଟି ଏବଂ ଆଇଟିଏସ୍, ଟେଲିକମ୍, ନିର୍ମାଣ ଭଳି କେତେକ ଶିଳ୍ପ ସମ୍ବନ୍ଧୀୟ ଶିଳ୍ପ ଅନ୍ତର୍ଭୁକ୍ତ ।  (ଭାରତ) ବୋର୍ଡରେ ଯୋଗଦେବା ପୂର୍ବରୁ ବାଲା ୨୦୦୦ ମସିହାରୁ ଆଇସିଆଇସିଆଇର ନିବେଶ ନିର୍ଦ୍ଦେଶକ ଥିଲେ  । ସେ ଆଇସିଆଇସିଆଇରେ ୬ କୋଟିରୁ ୩୦୦ କୋଟି ଟଙ୍କା ପର୍ଯ୍ୟନ୍ତ କାରବାରରେ ଦଳର ନେତୃତ୍ୱ ନେଇଥିଲେ । ସେ ଟ୍ରାଭେଲଜିନି ଏବଂ ବିଲ୍ ଜଙ୍କସନ ପରି ଅଗ୍ରଣୀ ଇ-ବାଣିଜ୍ୟ ଉଦ୍ୟୋଗ ଆରମ୍ଭ କରିଥିଲେ । ସ୍ୱୀକୃତି ୨୦୧୧ ଏବଂ ୨୦୧୨ ମସିହାରେ କ୍ରମାଗତ ଭାବରେ ଫୋର୍ବସ‌ଦ୍ୱାରା ବ୍ୟବସାୟରେ ଭାରତର ଶ୍ରେଷ୍ଠ ୫୦ ଶକ୍ତିଶାଳୀ ମହିଳାଙ୍କ ମଧ୍ୟରେ ବାଲାଙ୍କୁ ମନୋନୀତ କରାଯାଇଛି । ନ୍ୟୁୟର୍କର ବେଷ୍ଟ ଫୁଡ୍ସରେ ଆୟୋଜିତ ମହିଳା ନେତୃତ୍ୱ ଗୋଷ୍ଠୀ ପାଇଁ ସେ ମଧ୍ୟ ମନୋନୀତ ହୋଇଥିଲେ ।
ଶୁଲିଆ ଯାତ୍ରା ବଲାଙ୍ଗୀର ଜିଲ୍ଲାର ଏକ ମୂଖ୍ୟପର୍ବ । ବଲାଙ୍ଗୀର ଜିଲ୍ଲା ସଦରମହକୁମାଠାରୁ ଦକ୍ଷିଣପୂର୍ବ ଦିଗରେ ଗଲେ ପଡେ ସାନ ଶୁଲିଆ ଘାଟି ବା ଗାଏଖାଇ ଘାଟି। ଲୋକମୁଖରେ ଏହାକୁ ମାକ୍ରି,ବ୍ରାହ୍ମଣୀ ଆଦି ପର୍ବତମାଳା ମଧ୍ୟ କୁହାଯାଏ। ଏହାର ଦକ୍ଷିଣକୁ ଗଲେ ପଡେ ଶୁଲିଆ ଡଙ୍ଗର। ଶୁଲିଆ ଡଙ୍ଗର ତଳେ ବାମ ଆଡକୁ ଖଇରଗୁଡା ବା ଖଇରଗୁହ ଗାଁ। ଗାଁର ପୂର୍ବଦିଗକୁ ପ୍ରାୟ ଗୋଟିଏ କି.ମି ଦୂରରେ ଜୁହ୍ନାଁଶଲା-ଶୁଲିଆଙ୍କ ପୀଠ ବଲାଙ୍ଗୀରଠାରୁ ପ୍ରାୟ ୨୩ କି.ମି ବାଟ। ଶୁଲିଆ ପର୍ବତକୁ ଆଶ୍ରୟ କରି ରହନ୍ତି ଆଂଭାୟା କନ୍ଧ। କଅଁର, ମାଝୀ, ପ୍ରଧାନୀ,ଶିକା,ବେଶ୍କା, ବଣ୍ଡିଆ, ତୁର୍କିଆ ଓ କୁଦୁରୁକିଆ ଭେଦରେ ଏମାନେ ପରସ୍ପରଠାରୁ ଭିନ୍ନ । ଏମାନଙ୍କ ମଧ୍ୟରେ ଶୁଲିଆ ବୁଢ଼ାଙ୍କ ସ୍ୱାତନ୍ତ୍ର୍ୟ ରହିଛି। ଏହାଙ୍କୁ ଜୁହାର ମାଁ ଶୁଲିଆ ବୁଢ଼ା କହି ସେମାନେ ଡାକିଥାନ୍ତି। ଭୋଗ ଓ ପରମ୍ପରା ଶୁଲିଆଙ୍କ ଭୋଗରଗ ମଧ୍ୟ ସ୍ୱତନ୍ତ୍ର। ତିନୋଟି ପଥରକୁ ଇଟା କରି ତିଆରିହୋଇଥିବ ଚୁଲିରେ ନୂଆଁ ମାଟିପାତ୍ରରେ କଲୁଁଆଁ ଫୁଟାଯାଏ । ସେହି ତିନିପଥର ଉପରେ ଆଡ଼କରି ତିନୋଟି କଞ୍ଚାବାଉଁଶନଳି ରଖାଯାଏ । ଏହି ଭିତରେ ଅରୁଆ ଚାଉଳ ଓ ପାଣି ଦିଆଯାଇ ଭୋଗ ରନ୍ଧାଯାଏ । ଏହି ବାଉଁଶନଳିରେ ରନ୍ଧାଯାଇଥିବା ଭାତ ଓ କଞ୍ଚାଗୋରସ ହିଁ ଶୁଲିଆଙ୍କ ଭୋଗ । ପରବର୍ତ୍ତୀ ସମୟରେ ଶୁଲିଆଙ୍କ ପାଖରେ ନଡ଼ିଆ ଓ ଜୁଗାର ମଧ୍ୟ ଅର୍ପଣ କରାଯାଉଛି। ଆଗରୁ ଶୁଲିଆଯାତ୍ରା ଦେଖିବାକୁ ମହିଳାମାନେ ଯାଉନଥିଲେ। ବର୍ତ୍ତମାନ କିନ୍ତୁ କେବଳ ଆଶୀର୍ବାଦ ନେବାପାଇଁ ମହିଳାମାନେ ଯାଆନ୍ତି। ପୂର୍ବରୁ ପାଟଦେହେରିଆ ସମ୍ପୂର୍ଣ୍ଣ ଉଲଗ୍ନ ହୋଇ ପୂଜା କରୁଥିଲା। ପରେ ସିଆଳ ପତ୍ରର ଖଦିଆଖୁଛି ପାଟଦେହେରିଆ ପୂଜା କରୁଛି। ପୂର୍ବରୁ ମହିଳାମାନଙ୍କୁ ଫୁଲ-ସିନ୍ଦୁର ଓ ପ୍ରସାଦ  (ନଡ଼ିଆ ଓ ବଳିମାଂସ) ମଧ୍ୟ ମନାଥିଲା  । ଏପରିକି ଶୁଲିଆବୁଢ଼ାଙ୍କ ପ୍ରସାଦକୁ ସବର୍ଣ୍ଣ ହିନ୍ଦୁ ଲୋକମାନେ ଘର ଭିତରକୁ ନେଉନଥିଲେ। ଏହାକୁ ବାହାରେ ବାହାରେ ଖାଇଦିଆଯାଉଥିଲା। କିମ୍ବଦନ୍ତୀ କିମ୍ବଦନ୍ତୀ ଅନୁସାରେ ବୈଦିକ ଶୁଲ୍ଗବ ଯଜ୍ଞ ପରବର୍ତ୍ତୀକାଳରେ ଶୁଲିଆଯାତ୍ରାରେ ରୂପାନ୍ତରିତ ହୋଇଛି। ଏହି ଯଜ୍ଞରେ ହୋମକୁଣ୍ଡ ବା ଖାଲରେ ବିଭିନ୍ନ ବଳି ପଶୁଙ୍କ ମାଂସ ଆହୂତି ଦିଆଯାଉଥିବା ଶୁଣାଯାଏ। ବନଚାରୀ ମୁନିଋଷିଙ୍କଠାରୁ ପରମ୍ପରା ସୂତ୍ରରେ ଏହାକୁ ପରେ ଜନଜାତୀୟ ଲୋକମାନେ ଗ୍ରହଣ କରିନେଇଥିବା ଅନୁମାନ କରଯାଏ। ଅନ୍ୟଏକ ଜନଶ୍ରୁତି ଅନୁସାରେ ଆଦି ଶଙ୍କରାଚାର୍ଯ୍ୟଙ୍କ ଆବିର୍ଭାବ ପରେ ପରେ ଏହି କ୍ଷେତ୍ରକୁ କାଳମୁଖ, କାପାଳିକ, ଭୈରବ, ରୁଦ୍ରଶୈବ, ଶୂନ୍ୟଶୈବ ଆଦି ସଂପ୍ରଦାୟର ସାଧକମାନେ ଶୈବଧର୍ମର ସଂସ୍ଥାପନ ପାଇଁ ଆଗମନ କରିଥିବା ଜଣାଯାଏ । ଏମାନଙ୍କ ମଧ୍ୟରୁ ରୁଦ୍ରଶୈବ ସନ୍ୟାସୀ ଶୁଲିଆ ଡଙ୍ଗରରେ ମହାରୁଦ୍ର ଯଜ୍ଞ କରି ଶୁଲିଆଙ୍କଠାରେ ଏକ ସହସ୍ର ପୋଢ଼  (ମଇଁଷି) ବଳି ଦେଇଥିବା ଲୋକମୁଖରୁ ଶୁଣାଯାଏ  । ଶୁଲିଆଯାତ୍ରାରେ ବିଭିନ୍ନ ସ୍ଥାନରେ ଗଢିଉଠୁଥିବା ନୂଆଖଲା ଗୁଡିକରେ ପ୍ରବଳ ବଳି ପଡେ । ୨୦୦୫ ମସିହାରେ ଶୁଲିଆ ବୁଢ଼ାଙ୍କ ମୁଖ୍ୟ ପୂଜକ ଓ ଶୁଲିଆ ବୁଢ଼ାଟ୍ରଷ୍ଟର ଅଧ୍ୟକ୍ଷ ବିରଞ୍ଚିନାରାୟଣ କଅଁର ଶୁଲିଆଯାତ୍ରା ପୂର୍ବଦିନ ବଳିନଦେବାକୁ ମନସ୍ଥ କରୁଥିଲେ । ମାତ୍ର ୨୦୧୧ ମସିହାରୁ ଆଦିବାସୀ ସମାଜର ହସ୍ତକ୍ଷେପ ଯୋଗୁଁ ବିରଞ୍ଚିନାରାୟଣ ପୁଣି ବଳି ଦେବାକୁ ସ୍ଥିର କରିଥିବାରୁ ଏହାକୁ ନେଇ ପୁଣି ବିବାଦ ଆରମ୍ଭ ହୋଇଛି।
ପଞ୍ଜାବର ଲୋକନୃତ୍ୟ ପଞ୍ଜାବୀ ନୃତ୍ୟଗୁଡ଼ିକ ସ୍ଥାନୀୟ ପଞ୍ଜାବ ଅଞ୍ଚଳର, ପଞ୍ଜାବୀ ଲୋକଙ୍କ ଲୋକନୃତ୍ୟ ଓ ଧାର୍ମିକ ନୃତ୍ୟର ଏକ ଶୃଙ୍ଖଳ, ଯାହା ଭାରତ ଓ ପାକିସ୍ତାନ ସୀମା ମଝିରେ ଦୁଇ ଭାଗ ହୋଇ ଚାଲୁଅଛି । ପଞ୍ଜାବୀ ନୃତ୍ୟର ଶୈଳୀର ପରିସର ବହୁ ଅଧିକ ଶକ୍ତିଠାରୁ କମ୍ ଶକ୍ତି ଦରକାର କରୁଥିବା ନୃତ୍ୟ ତଥା ଓଲଟା ପର୍ଯ୍ୟାୟ ମଧ୍ୟରେ ଥାଏ ।ଏହାର ପୁରୁଷ ଓ ମହିଳାମାନଙ୍କ ପାଇଁ ସ୍ୱତନ୍ତ୍ର ଶୈଳୀ ଅଛି । କେତେକ ନୃତ୍ୟ ଧର୍ମନିରପେକ୍ଷ ଓ ଅନ୍ୟ କେତେକ ଧର୍ମ ଆଧାରିତ । ଏହି ନୃତ୍ୟଗୁଡ଼ିକୁ ମୁଖ୍ୟତଃ ଉତ୍ସବରେ ପରିବେଷଣ କରାଯାଇଥାଏ, ଯେପରି ଅମଳ  (ବୈଶାଖୀ), ବିବାହ, ମେଳା  (ଉତ୍ସବ) ଯେପରି ଲୋହରୀ, ଜସ୍ନ-ଏ-ବାହାରନ୍  ବସନ୍ତ ଉତ୍ସବ, ପ୍ରଭୃତି ଯେଉଁଠାରେ ସମସ୍ତେ ନୃତ୍ୟ କରିବା ପାଇଁ ଉତ୍ସାହିତ ହୋଇଥାମ୍ତି । ବିବାହିତ ପଞ୍ଜାବୀ ଯୋଡି ସାଧାରଣତଃ ଏକାଠି ନୃତ୍ୟ କରିଥା 'ନ୍ତି । ସ୍ୱାମୀ ସାଧାରଣତଃ ପୁରୁଷ ପଞ୍ଜାବୀ ଶୈଳୀରେ ଉପରକୁ ହାତ ଟେକି ନୃତ୍ୟ କରିଥାଏ ଓ ସ୍ତ୍ରୀ ମହିଳା ପଞ୍ଜାବୀ ଶୈଳୀରେ ନୃତ୍ୟ କରିଥାଏ । ପୁରୁଷମାନଙ୍କ ପାଇଁ ତଥା ସମସ୍ତଙ୍କ ପାଇଁ ମୁଖ୍ୟ ପଞ୍ଜାବୀ ଲୋକନୃତ୍ୟ ହେଉଛି ଭାଙ୍ଗରା ଓ ମହିଳାମାନଙ୍କ ପାଇଁ ପଞ୍ଜାବୀ ନୃତ୍ୟ ହେଉଛି ଗିଢା ।
ବିଷୁବରେଖୀୟ ଗିନି  (ସ୍ପାନିଶ:   : { }:  ) ମଧ୍ୟ ଆଫ୍ରିକାରେ ଅବସ୍ଥିତ ଏକ ଛୋଟିଆ ଦେଶ ଅଟେ  ।
ସାଧାରଣ ଚାପ ବିଶିଷ୍ଟ ହାଇଡ୍ରୋସେଫାଲସ   ରୋଗରେ ମସ୍ତିଷ୍କର ଭେଣ୍ଟ୍ରିକ୍ଲରେ ଥିବା ସେରେବ୍ରୋସ୍ପାଇନାଲ୍ ଫ୍ଲୁଇଡ୍‌ରେ   ସାଧାରଣ ଚାପ ଥାଏ । ଲକ୍ଷଣଗୁଡିକ ମଧ୍ୟରେ ଅନିଚ୍ଛାକୃତ ମୂତ୍ରତ୍ୟାଗ, ଡିମେନ୍ସିଆ ଏବଂ ଚାଲିବା ସମସ୍ୟା ଦେଖାଯାଏ । ଏକ ପ୍ରଶସ୍ତ ଭିତ୍ତିକ ଚାଲି ଦେଖାଯାଏ । ବାରମ୍ବାର ମୂତ୍ରତ୍ୟାଗ ଭଳି ସମସ୍ୟା ଆରମ୍ଭ ହୋଇପାରେ । ଚିକିତ୍ସା ବିନା ଲକ୍ଷଣଗୁଡ଼ିକ ସମୟ ସହିତ ଖରାପ ଦିଗକୁ ଗତି କରିଥାଏ । ଏହାର କାରଣ ଅଜ୍ଞାତ ଥିବାବେଳେ ଏହା ସବାରାକ୍‌ନଏଡ ରକ୍ତସ୍ରାବ, ମୁଣ୍ଡ ଆଘାତ, ପୂର୍ବତନ ସଂକ୍ରମଣ, ଅର୍ବୁଦ କିମ୍ବା ଅସ୍ତ୍ରୋପଚାରର ଜଟିଳତା ହେତୁ ମଧ୍ୟ ହୋଇପାରେ । ଆରାକ୍‌ନଏଡ୍ ଗ୍ରାନୁଲେସନ୍ ପର୍ଯ୍ୟାପ୍ତ ସିଏସଏଫ ଅବଶୋଷଣ କରି ନପାରିବାରୁ ଏହା ହେଉଥିବା ବିଶ୍ୱାସ କରାଯାଏ । ଏହା ଏକ ପ୍ରକାର କମ୍ୟୁନିକେଟିଙ୍ଗ ହାଇଡ୍ରୋସେଫାଲସ । ଲକ୍ଷଣ ଦେଖି, ମେଡିକାଲ ଇମେଜିଙ୍ଗ ଓ ଲମ୍ବର ପଙ୍କଚର ପରେ ଲକ୍ଷଣଗୁଡ଼ିକର ଉନ୍ନତି ଦେଖି ରୋଗ ନିର୍ଣ୍ଣୟ କରାଯାଏ । ପାର୍କିନ୍‌ସନ୍ ରୋଗ ଏବଂ ଆଲଜିମର ରୋଗର ଲକ୍ଷଣ‌ଗୁଡ଼ିକ ସମାନ ଭାବରେ ଉପସ୍ଥାପିତ ହୋଇପାରେ । ଅସ୍ତ୍ରୋପଚାରଦ୍ୱାରା ଅତିରିକ୍ତ ସିଏସଏଫ ନିଷ୍କାସନ କରିବା ପାଇଁ ଏକ ଭେଣ୍ଟ୍ରିକୁଲୋପେରିଟୋନିଆଲ ସଣ୍ଟ ଦିଆଯାଏ । ଯେଉଁମାନେ ଅସ୍ତ୍ରୋପଚାର ସମ୍ଭବ ନୁହେଁ ତାଙ୍କର ବାରମ୍ବାର ଲମ୍ବର ପଙ୍କଚର୍ କରାଯାଏ ଏବଂ ଆସେଟାଜୋଲାମାଇଡ୍ ଦିଆଯାଏ । ଅସ୍ତ୍ରୋପଚାର ପରେ ଉନ୍ନତିର ସମ୍ଭାବନା ୮୦% ଥାଏ । ଏହି ରୋଗ ସାଧାରଣତଃ ବୟସ୍କମାନଙ୍କଠାରେ ଦେଖାଯାଏ । ଗୋଟିଏ ଅଧ୍ୟୟନରୁ ଜଣାପଡିଛି ଯେ ୭୦ ଦଶକରେ ଥିବା ଲୋକଙ୍କ ମଧ୍ୟରୁ 0.୨% ଏବଂ 80 ବର୍ଷରୁ ଅଧିକ ବୟସ୍କ ଲୋକଙ୍କର ୫.୯୦% ପ୍ରଭାବିତ ହୋଇଥାଆନ୍ତି । ପୁରୁଷ ଏବଂ ସ୍ତ୍ରୀ ସମ ଭାବରେ ପ୍ରଭାବିତ ହୁଅନ୍ତି  ଏହା ଡିମେନ୍ସିଆର ପ୍ରାୟ ୬% ରୋଗର ପ୍ରତିନିଧିତ୍ୱ କରେ । ଏହି ରୋଗ ପ୍ରଥମେ ସଲୋମନ ହକିମ ଏବଂ ଆଡାମସ୍ ପ୍ରଥମେ ୧୯୬୫ ମସିହାର ବର୍ଣ୍ଣନା କରିଥିଲେ ।
ନୀଳ ମାଧବ ପଣ୍ଡା  (ଜନ୍ମ: ୧୮ ଅକ୍ଟୋବର ୧୯୭୩) ଓଡ଼ିଶାର ସୁବର୍ଣ୍ଣପୁର ଜିଲ୍ଲାରେ ଜନ୍ମିତ ଜଣେ କଥାଚିତ୍ର ନିର୍ଦ୍ଦେଶକ  । ତାଙ୍କର ଆଇ ଆମ୍ କାଲାମ କଥାଚିତ୍ର ବହୁ ଜାତୀୟ ଓ ଅନ୍ତର୍ଜାତୀୟ ପୁରସ୍କାର ଜିତିଅଛି । ବାଲ୍ୟ ଜୀବନ ନୀଳ ମାଧବ ପଣ୍ଡା ଓଡ଼ିଶାର ସୁବର୍ଣ୍ଣପୁର ଜିଲ୍ଲାର ଦଶରାଜପୁର ଗ୍ରାମରେ ଜନ୍ମ ଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଆଦିତ୍ୟ ପ୍ରସାଦ ପଣ୍ଡା ଓ ମାତାଙ୍କ ନାମ ମାୟା ପଣ୍ଡା, ତାଙ୍କର ୩ ଭଉଣୀ ଅଛନ୍ତି । ସେ ତାଙ୍କ ପ୍ରାଥମିକ ଶିକ୍ଷା ତାଙ୍କ ନିଜ ଗ୍ରାମ ବିଦ୍ୟାଳୟରେ କରିଥିଲେ । ଗ୍ରାମ ବିଦ୍ୟାଳୟରେ ଉଚ୍ଚପ୍ରାଥମିକ ଶିକ୍ଷା ପାଇଁ ବ୍ୟବସ୍ଥା ନଥିବାରୁ ସେ ତାଙ୍କ ଗ୍ରାମଠାରୁ ୮ କି.ମି ଦୁର ଉଚ୍ଚପ୍ରାଥମିକ ବିଦ୍ୟାଳୟକୁ ଚାଲି ଚାଲି ଯିବା ଆସିବା କରି ପାଠ ପଢ଼ିଥିଲେ । ତା ' ପରେ ସେ ଉଲୁଣ୍ଡା ଉଚ୍ଚବିଦ୍ୟାଳୟରେ ପଢ଼ିଥିଲେ ଯାହା ତାଙ୍କ ଗ୍ରାମଠାରୁ ୯ କି.ମି ଦୂରରେ ଅବସ୍ଥିତ ଥିଲା । ସେତେ ବେଳେ ସେ ସାଇକେଲ୍ରେ ଯିବା ଆସିବା କରୁଥିଲେ । ସେ ମଧ୍ୟ ଆଇ.ଆଇ.ଏମ୍ ବାଙ୍ଗାଲୋରରେ ପଢ଼ିଛନ୍ତି । ପେସାଦାର ଜୀବନ ୧୯୯୮ ମସିହାରେ ସେ ମଲ୍ଟିମିଡ଼ିଆ ପ୍ରଡକ୍‌ସନ୍ ସଂସ୍ଥା  "ଏଲିଆନୋରା ଇମେଜ୍ ‌ସ୍ " ଗଠନ କଲେ ।
ବିନୟଭାନୁ ଦାସ ଯାଜପୁର ଜିଲ୍ଲା ବରୀ ବ୍ଲକ ଅନ୍ତର୍ଗତ ବାଗଦା ଗ୍ରାମରେ ୧୯୪୬ ମସିହା ମେ ୮ତାରିଖରେ ଜନ୍ମ।ସେ ଜଣେ ଇଂଞ୍ଜିନିୟରିଂ ଛାତ୍ର ଥିବାବେଳେ ଭାରତୀୟ ନୌସେନାରେ ଅଫିସର ଭାବରେ ଯୋଗ ଦେଇ ଥିଲେ। ଦୀର୍ଘ ୩୩ ବର୍ଷ ଚାକିରି କାଳ ମଧ୍ୟରେ ବହୁ ଗୁରୁତ୍ୱପୁର୍ଣ୍ଣ ବିଭାଗରେ ସଫଳତାର ସହ କାର୍ଯ୍ୟକରି ଅନେକ ଥର ପୁରସ୍କୃତ ହୋଇଛନ୍ତି। ପ୍ରଥମ ଓଡ଼ିଆ ନୌସେନା କମୋଡର ଭାବରେ ସରକାରଙ୍କଦ୍ୱାରା ପୁରସ୍କୃତ। ନୌସେନା ବିଭାଗର ଆଇଏନଏସ ଭାଲସୁରାରେ ପ୍ରଶିକ୍ଷକ ଭାବରେ କାର୍ଯ୍ୟକରି ବହୁ କୃତି ଛାତ୍ର ସୃଷ୍ଟି କରିବାରେ ସଫଳ ହୋଇଛନ୍ତି। କଲେଜ ଅଫ ଡିଫେନ୍ସ ମ୍ୟାନେଜମେଣ୍ଟ, ସିକନ୍ଦରାବାଦରେ ବିଭାଗୀୟ ମୁଖ୍ୟ ଭାବେ ଦୀର୍ଘ ୬ବର୍ଷ କାର୍ଯ୍ୟ କରିଛନ୍ତି। ଆଇଏନ ଏସ ବିକ୍ରାନ୍ତର ଆଧୁନିକୀକରଣକୁ ସଫଳତାର ସହିତ ପରିଚାଳିତ କରି ପ୍ରସସିଂତ ହୋଇଛନ୍ତି। ଡିଆରଡିଓର ବୈଷୟିକ ନିର୍ଦ୍ଦେଶକ ଥିବାବେଳେ ପୁର୍ବତନ ରାଷ୍ଟ୍ରପତି ଏ.ପି.ଜେ ଅବ୍ଦୁଲ କାଲମଙ୍କ ସହ ୪ବର୍ଷ କାମ କରିବାର ନିଆରା ଅନୁଭୁତି ହାସଲ କରିଛନ୍ତି। ସଂଗୀତ କ୍ଷେତ୍ରରେ ପାରଦର୍ଶିତା ଥିବାରୁ ସେ ପ୍ରଥମ ଭଏସ ଅଫ ଇଣ୍ଡିଆ କାର୍ଯ୍ୟକ୍ରମରେ ଅତିଥି ବିଚାରକ ଭାବରେ ଯୋଗଦେଇଥିଲେ। ଇକ୍ୱାଲିଟି ମ୍ୟାନେଜମେଣ୍ଟ ଏଜୁକେସନରେ ନିଜର ପାରଦର୍ଶିତା ଯୋଗୁ୨୦୧୧ ମସିହା ମେ ୧୨ତାରିଖରେ ତାଙ୍କୁ ବ୍ୟାଙ୍କକ୍ରେ ଗ୍ଲୋବାଲ୍ ଇଣ୍ଡିଆନ ଆଚିଭର୍ସ ଆବାର୍ଡ ଓ ଗୋଲ୍ଡମେଡାଲ ଆବାର୍ଡରେ ସମ୍ମାନିତ କରାଯାଇଛି।୨୦୦୨ ମସିହାରୁ ନୌସେନାରୁ ଅବସର ନେଲାପରେ ବି ବର୍ତ୍ତମାନ ଗ୍ରେଟର ନୋଇଡାରେ ଥିବା ଡିଆଇଟିରେ ଡାଇରେକ୍ଟର ଗେନେରାଲ ଭାବେ କାର୍ଯ୍ୟରତ ।
ତରଭା ସୁବର୍ଣ୍ଣପୁରଜିଲ୍ଲାର ଏକ ଛୋଟ ସହର । ବେଳେବେଳେ ତରଭାକୁ ଓଲଟା ଭାରତ ବି କୁହାଯାଏ।ତରଭା ଗୋଟିଏ ବିଜ୍ଞାପିତ ଅଞ୍ଚଳ ପରିଷଦ ଭାବରେ ପରିଗଣିତ। ଇତିହାସ ପୌରାଣିକ ତଥ୍ୟ ଅନୁସାରେ ତରଭାନାଁ, ତେର ଭାୟା          ରୁ ଆସିଛି। ଗଉଁତିଆ  (ଆଗରୁ ମୁଖିଆକୁ ପଶ୍ଚିମ ଓଡ଼ିଶାରେ ଗଉଁତିଆ ଆଖ୍ୟା ଦିଆ ଯାଉଥିଲା) ବ୍ୟବସ୍ଥା ବେଳେ ତରଭାର୧୩ ଜଣ ଗଉଁତିଆ ଭାଇ ଥିଲେ । ଏହି ସହରର ନାମ ତରଭା ହେବା ଆଗରୁ ତେରଭାୟା ଥିଲା। ସହରର ଗୋଟିଏ ପଟରେ ନିବୃତି ଜୋର ନାମରେ ଏକ ଛୋଟ ନଦୀ ବହିଯାଇଛି, ଯାହା ସୁବର୍ଣ୍ଣପୁର ଓ ବଲାଙ୍ଗୀର ଜିଲ୍ଲାକୁ ଦୁଇ ଭାଗରେ ବିଭକ୍ତ କରେ। ଭାରତୀୟ ସ୍ୱାଧୀନତା ସଂଗ୍ରାମରେ ତରଭାର ବହୁ ବର ପୁତ୍ର ଯୋଗଦାନ କରିଥିଲେ। ସେମାନଙ୍କ ମଧ୍ୟରୁ ସ୍ୱର୍ଗତ ନଟବର ଷଡ଼ଙ୍ଗୀ ଅନ୍ୟତମ । ଜନଜୀବନ ୨୦୧୧ ଜାତୀୟ ଜନଗଣନା ଅନୁସାରେ ତରଭାର ଜନସଂଖ୍ୟା ୧୨,୮୮୬। ତହିଁ ମଧ୍ୟରୁ ୫୧% ପୁରୁଷ ଓ ୪୯% ମହିଳା ଅନ୍ତର୍ଭୁକ୍ତ। ତରଭାର ହାରାହାରି ସାକ୍ଷରତା ହାର ୬୮%, ଯାହା ଜାତୀୟ ସାକ୍ଷରତା ହାର  (୫୯%)ରୁ ଅଧିକ । ତନ୍ମଧ୍ୟରୁ ପୁରୁଷ ସାକ୍ଷରତା ହାର ୭୮% ଓ ମହିଳା ସାକ୍ଷରତା ହାର ୫୮%। ଜନସଂଖ୍ୟାର ୧୨% ୬ ବର୍ଷରୁ କମ୍ ବୟସ୍କ। ଶ୍ରୀଯୁକ୍ତ ନାଥୁମଲ ଅଗ୍ରୱାଲ ଯେତେବେଳେ ତରଭାର ନଗରପାଳ ଥିଲେ ସେତେବେଳେ ତରଭାକୁ ବିଜ୍ଞାପିତ ଅଞ୍ଚଳ ପରିଷଦ ଭାବରେ ଘୋଷଣା କରାଗଲା। ତରଭାକୁ, ସେହି ଅଞ୍ଚଳର ବ୍ୟବସାୟୀମାନଙ୍କ ପେଣ୍ଠସ୍ଥଳୀ ଭାବରେ ଗଣନା କରାଯାଏ।
ଅପର୍ଣ୍ଣା ମହାନ୍ତି  (ଜନ୍ମ: ୧୬ ଡିସେମ୍ବର ୧୯୫୨) ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ କବି  ।  "ଝିଅ ପାଇଁ ଝରକାଟିଏ"  କବିତା ସଙ୍କଳନ ପାଇଁ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ଓଡ଼ିଆ ଅଧ୍ୟାପିକା ଭାବରେ କାର୍ଯ୍ୟ କରି, ସେ ସେବାନିବୃତ ହୋଇସାରିଛନ୍ତି । ସେ କେନ୍ଦ୍ର ସାହିତ୍ୟ ଏକାଡେମୀର ଉପଦେଷ୍ଟା ଭାବେ ମଧ୍ୟ କାର୍ଯ୍ୟ କରିଛନ୍ତି । କୋରାପୁଟ ସାହିତ୍ୟ ଉତ୍ସବ ୨୦୧୮ ଅବସରରେ ସେ କୋରାପୁଟ ସାହିତ୍ୟ ସମ୍ମାନ ଗ୍ରହଣ କରିଛନ୍ତି। ବ୍ୟକ୍ତିଗତ ଜୀବନ ଜନ୍ମ ଓ ଶୈଶବ ଅପର୍ଣ୍ଣା ୧୯୫୨ ମସିହା ଡିସେମ୍ବର ମାସ ୧୬ ତାରିଖରେ କେନ୍ଦ୍ରାପଡ଼ା ଜିଲ୍ଲାର ଗୋରଖପୁର ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ବିଚିତ୍ରାନନ୍ଦ ମହାନ୍ତି ଓ ମାତାଙ୍କ ନାମ ନିର୍ମଳା ମହାନ୍ତି । ଚାରି ଭଉଣୀଙ୍କ ମଧ୍ୟରୁ ଅପର୍ଣ୍ଣା ସବୁଠାରୁ ବଡ଼ ଥିଲେ । ତାଙ୍କ ପିତାମାତା ଉଭୟ ଭୂଦାନ ଓ ସର୍ବୋଦୟ ଆନ୍ଦୋଳନ ସହିତ ଜଡ଼ିତ ଥିଲେ । ତାଙ୍କ ବଡ଼ବାପା ସର୍ବେଶ୍ୱର ମହାନ୍ତି ଜଣେ ସ୍ୱାଧିନତା ସଂଗ୍ରାମୀ ଥିଲେ । ଘରେ ଏକ ସାଂସ୍କୃତିକ ଓ ସ୍ୱାଧିନତା ସଂଗ୍ରାମର ମାହୋଲ ଥିଲା । ପିଲାଦିନରୁ ଅପର୍ଣ୍ଣା, ଅନ୍ନପୂର୍ଣ୍ଣା ମହାରଣା, ଗୋପବନ୍ଧୁ ଚୌଧୁରୀ, ମାଳତୀ ଚୌଧୁରୀ, ଶରତ ଚନ୍ଦ୍ର ମହାରଣା ଆଦି ସ୍ୱାଧିନତା ଓ ସର୍ବୋଦୟ କର୍ମୀଙ୍କ ସଂସ୍ପର୍ଶରେ ଆସିଥିଲେ । ଅନ୍ନପୂର୍ଣ୍ଣା ମହାରଣା ହିଁ ତାଙ୍କର ନାମ ରଖିଥିଲେ,  'ଅପର୍ଣ୍ଣା'  । ଚାରି ବର୍ଷ ବୟସରୁ ସେ ମଣିନାଗ ପର୍ବତରେ ଥିବା ବାବ ବୈକୁଣ୍ଠନାଥ ବ୍ରହ୍ମଚାରୀଙ୍କ ଆଶ୍ରମକୁ ଚାଲିଯାଇଥିଲେ । ସେଠାରେ ହିଁ ଲାଳନପାଳନ ଓ ପ୍ରାରମ୍ଭିକ ଶିକ୍ଷାରମ୍ଭ ହୋଇଥିଲେ । ସେଠାରେ ବାବା ବୈକୁଣ୍ଠନାଥଙ୍କ ସାନିଧ୍ୟରେ ହିଁ ଅପର୍ଣ୍ଣାଙ୍କର ସାହିତ୍ୟ ସର୍ଜନାର ଅଙ୍କୁରଦଗମ ହୋଇଥିଲେ । ଶିକ୍ଷା ବାବ ବୈକୁଣ୍ଠନାଥ ବ୍ରହ୍ମଚାରୀ ନିପ୍ରା ବିଦ୍ୟାଳୟ, କପିଳେଶ୍ୱର ଉଚ୍ଚ ପ୍ରାଥମିକ ବିଦ୍ୟାଳୟ, କଟକର ସନ୍ଥ ନଳିନୀ ହାଇସ୍କୁଲ ଓ କେନ୍ଦ୍ରାପଡ଼ାର ସରକାରୀ ବାଳିକା ବିଦ୍ୟାଳୟରୁ ସେ ନିଜ ସ୍କୁଲ ଶିକ୍ଷା ଗ୍ରହଣ କରିଥିଲେ । ଶୈଳବାଳା ମହିଳା ମହାବିଦ୍ୟାଳୟ ଓ କେନ୍ଦ୍ରପଡ଼ା ମହିଳା ମହାବିଦ୍ୟାଳୟରୁ ସେ ନିଜ ସ୍ନାତକ ଶିକ୍ଷାଲାଭ କରିଥିଲେ । ସେ ରେଭେନ୍ସା ମହାବିଦ୍ୟାଳୟରୁ ସେ ସ୍ନାତକୋତ୍ତର ଓ ଉତ୍କଳ ବିଶ୍ୱବିଦ୍ୟାଳୟରୁ ପିଏଚଡ଼ି ଡିଗ୍ରୀ ହାସଲ କରିଥିଲେ । ପରିବାର ୧୯୭୫ ମସିହାରେ ଅପର୍ଣ୍ଣା ଡକ୍ଟର ଧିରେନ୍ଦ୍ର କୁମାର ମହାନ୍ତିଙ୍କୁ ବିବାହ କରିଥିଲେ । ସେମାନଙ୍କର ଦୁଇଟି ଝିଅ ଅଛନ୍ତି । ବୃତିଗତ ଜୀବନ ୧୯୭୭ ମସିହାରେ ଅପର୍ଣ୍ଣା ପ୍ରଥମେ ଆଳି ମହାବିଦ୍ୟାଳୟ, ପରେ ତୁଳସୀ ମହାବିଦ୍ୟାଳୟ ଓ କେନ୍ଦ୍ରାପଡ଼ା ସ୍ୱୟଂଶାସିତ ମହାବିଦ୍ୟାଳୟରେ ଶିକ୍ଷାଦ୍ନା କରି ଅବସର ଗ୍ରହଣ କରିଥିଲେ । ସାହିତ୍ୟିକ ଜୀବନ ଅପର୍ଣ୍ଣା ମୁଖ୍ୟତଃ ଜଣେ କବି । ତାଙ୍କ କବିତା ହିନ୍ଦୀ, ବଙ୍ଗଳା, ମରାଠି, କନ୍ନଡ଼, ଗୁଜରାଟୀ ଓ ତେଲୁଗୁ ଆଦି ଭାଷାକୁ ଅନୁବାଦିତ ହୋଇଛି । ସେ ଉତ୍କଳ ସମ୍ମିଳନୀ, ଉତ୍କଳ ସାହିତ୍ୟ ସମାଜ, ଓଡ଼ିଶା ଲେଖିକା ସଂସଦ, ଓଡ଼ିଶା ଗବେଷଣା ପରିଷଦ, କେନ୍ଦ୍ରାପଡ଼ା ସାହିତ୍ୟ ସଂସଦ ଆଦି ଅନୁଷ୍ଠାନ ସହିତ ଜଡ଼ିତ ।
ଇଡାରୁବାଇସିନ  (ଇଂରାଜୀ ଭାଷାରେ ), ଜାଭେଡୋସ ଏବଂ ଇଡାମାଇସିନ ବେପାର ନାମ, ହେଉଛି ଏକ ଔଷଧ ଯାହା ତୀବ୍ର ମାୟେଲଏଡ ଲିଉକେମିଆ   ଏବଂ ସ୍ତନ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ସାଇଟାରାବାଇନ୍ ସହିତ ପ୍ରାୟ ବ୍ୟବହୃତ ହୁଏ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ କିମ୍ବା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, କେଶ ହାନୀ, ପେଟ ଯନ୍ତ୍ରଣା, ତରଳ ଝାଡ଼ା, ରକ୍ତସ୍ରାବ, ପାଟି ପ୍ରଦାହ, ଜ୍ୱର ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ହୃଦ୍‌‌ପାତ, ଅନିୟମିତ ହୃତ୍ ସ୍ପନ୍ଦନ, ଅସ୍ଥି ମଜ୍ଜା ଦମନ, ଉଚ୍ଚ ୟୁରିକ୍ ଏସିଡ୍ ସ୍ତର, ଯକୃତ ସମସ୍ୟା, ବୃକ୍‌କ ସମସ୍ୟା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଆନ୍ଥ୍ରାସାଇକ୍ଲିନ ଯାହା ଡନୋରୁବିସିନ ପରି କାର୍ଯ୍ୟ କରିଥାଏ । ୧୯୯୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଇଡାରୁବାଇସିନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ପାଇଁ ୧୦ ମିଗ୍ରା ଇଞ୍ଜେକସନର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୧୭୫ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୭୦ ଡଲାର ଅଟେ ।
ଗିରିଜା ଦେବୀ  (ଜନ୍ମ ୮ ମଇ ୧୯୨୯) ସେନୀୟା ଏବଂ ବନାରସ ଘରୋଇର ଏକ ପ୍ରସିଦ୍ଧ ଭାରତୀୟ ଶାସ୍ତ୍ରୀୟ ଗାୟିକା ଅଟନ୍ତି  । ସେ ଶାସ୍ତ୍ରୀୟ ଏବଂ ଉପ-ଶାସ୍ତ୍ରୀୟ ସଙ୍ଗୀତ ଗାୟନ କରନ୍ତି । ଠୁମରୀ ଗାୟନକୁ ପରିସ୍କୃତ କରିବା ତଥା ଏହାକୁ ଲୋକପ୍ରିୟ ବନେଇବାରେ ତାଙ୍କର ବହୁତ ବଡ଼ ଯୋଗଦାନ ରହିଛି । ଗିରିଜା ଦେବୀ ଙ୍କୁ ୨୦୧୬ ମସିହାରେ ପଦ୍ମ ବିଭୂଷଣ ଏବଂ ୧୯୮୯ ମସିହାରେ ଭାରତ ସରକାରଦ୍ୱାରା କଳା କ୍ଷେତ୍ରରେ ପଦ୍ମ ଭୂଷଣରେ ସମ୍ମାନିତ କରାଯାଇଥିଲା । ତାଙ୍କର ଜନ୍ମ ବନାରସ, ଉତ୍ତର ପ୍ରଦେଶରେ ହୋଇଥିଲା । ପ୍ରାରମ୍ଭିକ ଜୀବନ ଗିରିଜା ଦେବୀଙ୍କ ଜନ୍ମ, ୮ ମଇ ୧୯୨୯ ମସିହାରେ ବାରଣାସୀ ର ଏକ ଭୂମିହାର ଜମିଦାର ରାମଦେବ ରାୟ,ଙ୍କ ଘରେ ହୋଇଥିଲା । ତାଙ୍କ ପିତା ହାରମୋନିୟମ ବଜାଉ ଥିଲେ । ସେ ଗିରିଜା ଦେବୀଙ୍କୁ ସଙ୍ଗୀତ ଶିଖାଉଥିଲେ , କଳାନ୍ତରରେ ସେ , ଗାୟକ ଏବଂ ସାରଙ୍ଗୀ ବାଦକ ସରୁଜ ପ୍ରସାଦ ମିଶ୍ରଙ୍କଠାରୁ ପାଞ୍ଚ ବର୍ଷ ବୟସରୁ ଖ୍ୟାଲ ଏବଂ ଟପ୍ପା ଗାୟନର ଶିକ୍ଷା ଆରମ୍ଭ କରିଥିଲେ । ଗିରିଜା ଦେବୀ ୯ ବର୍ଷ ବୟସରେ , ଫିଲ୍ମ ୟାଦ ରହେରେ ଅଭିନୟ ମଧ୍ୟ କରିଥିଲେ ଏବଂ ନିଜ ଗୁରୁ ଶ୍ରୀ ଚନ୍ଦ୍ର ମିଶ୍ରଙ୍କ ସାନିଧ୍ୟରେ ସଙ୍ଗୀତର ବିଭିନ୍ନ ଶୈଳୀର ପଢ଼ା ଆରମ୍ଭ କରିଥିଲେ । ପ୍ରଦର୍ଶନ କ୍ୟାରିଅର ଗିରିଜା ଦେବୀ ଗାୟନର ସାର୍ବଜନୀନ ଆରମ୍ଭ ୧୯୪୯ ମସିହାରେ ଅଲ ଇଣ୍ଡିଆ ରେଡ଼ିଓ ଆଲ୍ହାବାଦରେ କରିଥିଲେ । ୧୯୪୬ ମସିହାରେ ତାଙ୍କର ବିବାହ ହୋଇଗଲା କିନ୍ତୁ ନିଜ ମା ' ଏବଂ ଜେଜେ ମା' ଙ୍କ ବିରୁଦ୍ଧର ସାମ୍ନା କରିବାକୁ ପଡିଥିଲା , କାରଣ ଏହା ପରମ୍ପରାଗତ ରୂପରେ ମାନୁଥିଲେ କି , ବହୁ ଉଚ୍ଚ ବର୍ଗର ମହିଳାଙ୍କୁ ସାର୍ବଜନିକ ରୂପରେ ଗାୟନର ପ୍ରଦର୍ଶନ କରିବା ଉଚିତ ନୁହେଁ । ଗିରିଜା ଦେବୀ ଅନ୍ୟମାନଙ୍କ ପାଇଁ ନିଜ ତରଫରୁ ପ୍ରଦର୍ଶନ ନ କରିବା ପାଇଁ ସହମତି ଦେଇଥଲେ , କିନ୍ତୁ ୧୯୫୧ ମସିହାରେ ସେ ନିଜର ପ୍ରଥମ ସାର୍ବଜନିକ ସଙ୍ଗୀତ କାର୍ଯ୍ୟକ୍ରମ ଶ୍ରୀ ଚନ୍ଦ୍ର ମିଶ୍ରଙ୍କ ସହିତ ଦେଇଥଲେ, ତାଙ୍କର ୨୯୬୦  (ମୃତ୍ୟୁ ପୂର୍ବ)ର ପୂର୍ବା ପର୍ଯ୍ୟନ୍ତ ଅଧ୍ୟାୟନ ରତ ଥିଲେ  । ୧୯୮୦ ଦଶକରେ କଲିକତାରେ ଆଇ.ଟୀ.ସୀ ସଙ୍ଗୀତ ରିସର୍ଚ୍ଚ ଏକାଡେମୀ ଏବଂ ୧୯୯୦ ଦଶକରେ ବନାରସର ହିନ୍ଦୁ ବିଶ୍ୱବିଦ୍ୟାଳୟର ସଙ୍ଗୀତ ସଂକୟ ର ଜଣେ ସଦସ୍ୟ ରୂପେ କାମ କରିଥିଲେ, ଏବଂ ସେ ସଂଗୀତ ବିରାସତକୁ ସରଂକ୍ଷିତ କରିବା ପାଇଁ ବହୁ ଛାତ୍ରମାନଙ୍କୁ ପଢେଇଥିଲେ । ୨୦୦୯ ମସିହା ପୂର୍ବରୁ ସେ ପ୍ରାୟତଃ ଗାୟନର ପ୍ରଦର୍ଶନ କରୁଥିଲେ ଏବଂ ୨୦୧୭ ମସିହାରେ ମଧ୍ୟ ତାଙ୍କ ପ୍ରଦର୍ଶନୀ ଜାରି ରହିଛି । ଦେବୀ ବନାରସ ଘରର ଗାୟିକା ଅଟନ୍ତି ଏବଂ ପୁରବୀ ଅଙ୍ଗ ଠୁମରୀ ଶୈଳୀ ପରମ୍ପରାର ପ୍ରଦର୍ଶନୀ କରନ୍ତି । ଅନେକ ପ୍ରଦର୍ଶନର ସୂଚୀ ଅର୍ଦ୍ଧ ଶାସ୍ତ୍ରୀୟ ଶୈଳୀ ମାନଙ୍କ କଜାରୀ, ଚୈତି, ଏବଂ ହୋଲି ସାମିଲ ହୋଇଛି , ସେ ଖ୍ୟାଲ , ଭାରତୀୟ ଲୋକ ସଂଗୀତ ଏବଂ ଟପ୍ପା ମଧ୍ୟ ଗା 'ନ୍ତି। ସଂଗୀତ ଏବଂ ସଂଗୀତକାର ମାନଙ୍କ ନୂଆ ଗ୍ରୋବ ଶବ୍ଦକୋଶରେ କୁହାଯାଇଛି କି, ଗିରିଜା ଦେବୀ ନିଜ ଗାୟନ ଶୈଳୀରେ ଅର୍ଦ୍ଧ ଶାସ୍ତ୍ରୀୟ ଗାୟନ ବିହାର ଏବଂ ପୂର୍ବୀ ଉତ୍ତରପ୍ରଦେଶ ଗୀତର କ୍ଷତ୍ରିୟ ବିଶେଷତା ସହିତ ତା 'ର ଶାସ୍ତ୍ରୀୟ ପରୀକ୍ଷଣକୁ ଯୋଡ଼ିଥାଏ । ଏହା ଗିରିଜା ଦେବୀଙ୍କ ଠୁମାରୀର ରାଣୀ ରୂପେ ମାନନ୍ତି । ତାହା ଅଳଙ୍କାର ସଂଗୀତ ସ୍କୁଲର ସଂସ୍ଥାପକ, ଶ୍ରୀମତୀ ମମତା ଭାର୍ଗବ, ଯାହାର ଭାରତୀୟ ସଂଗୀତ ସ୍କୁଲ ଶହ ଶହ ଦୂରରୁ ଛାତ୍ର ମାନଙ୍କୁ ଆକର୍ଷିତ କରିଛି । ତାଙ୍କୁ ସେଠାକାର ଗୁରୁ ଭାବେ ମାନନ୍ତି ।
ନାରାୟଣ ମୂର୍ତ୍ତିଗାଡ଼େ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ ବ୍ରହ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ନାରାୟଣ ମୂର୍ତ୍ତିଗାଡ଼େ କଂଗ୍ରେସ ଦଳର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ଅଣପର୍ଯ୍ୟାପ୍ତ ମାଇଟ୍ରାଲ  (ଇଂରାଜୀ ଭାଷାରେ ,   ଭାବରେ ଜଣା) ଏକ ପ୍ରକାରର କପାଟିକା ହୃଦ୍‌ରୋଗ ଯେଉଁଥିରେ ମାଇଟ୍ରାଲ କପାଟିକା ତୃଟି ଯୋଗୁ ହୃତ୍‌ପିଣ୍ଡ ସଙ୍କୋଚନ ସମୟରେ ବାମ ନିଳୟରୁ ରକ୍ତ ପଛକୁ ପ୍ରବାହିତ ହୋଇ ବାମ ଅଳିନ୍ଦରେ ପ୍ରବେଶ କରେ  । ଏହା ହଠାତ୍ କିମ୍ବା ଧୀରେ ଧୀରେ ଆରମ୍ଭ ହୋଇପାରେ  ହଠାତ୍ ଆରମ୍ଭ ହେଲେଅଣନିଶ୍ୱାସ ଏବଂ ନିମ୍ନ ରକ୍ତଚାପ ହୋଇପାରେ  ଧୀରେ ଧୀରେ ଆରମ୍ଭ ହେଉଥିବା ରୋଗରେ କିଛି ଲକ୍ଷଣ ଥାଇପାରେ, ଯଦିଓ ଅଣନିଶ୍ୱାସ, ଦୃତ ହୃଦ୍‌ଗତି ବା ପାଲପିଟେସନ, ଛାତି ଯନ୍ତ୍ରଣା କିମ୍ବା ଗୋଡ ଫୁଲା ହୋଇପାରେ  ରୋଗ ଜଟିଳ ହେଲେ ହୃଦ୍‌ପାତ ହୋଇପାରେ । ଇନଫେକ୍ଟିଭ ଏଣ୍ଡୋକାର୍ଡ଼ାଇଟିସ୍ କିମ୍ବା ହୃଦ୍‌ଘାତ ଯୋଗୁ ପାପିଲାରି ମାଂସପେଶୀ ଫାଟିବା ହେତୁ, ଆଘାତ କିମ୍ବା ମାର୍ଫାନ୍ ସିଣ୍ଡ୍ରୋମ ଯୋଗୁଁ ହଠାତ୍ ଏହି ରୋଗ ଆରମ୍ଭ ହୋଇପାରେ  ଡିଜେନେରେଟିଭ ପରିବର୍ତ୍ତନ, ମାଇଟ୍ରାଲ ଭଲ୍‌ଭ ପ୍ରୋଲାପ୍ସ, ରିଉମାଟିକ ହୃଦ୍‌ରୋଗ, ସଂକ୍ରାମକ ଏଣ୍ଡୋକାର୍ଡ଼ାଇଟିସ, କାର୍ଡ଼ିଓପାୟୋପାଥି, ହୃଦ୍‌ପାତ, କିମ୍ବା ଆଟ୍ରିଆଲ ଫିବ୍ରିଲେସନ ଯୋଗୁ ଏହି ରୋଗ ଧୀରେ ଧୀରେ ଆରମ୍ଭ ହୁଏ । ସିଷ୍ଟୋଲିକ ମରମର ଶୁଣି ରୋଗ ସନ୍ଦେହ କରାଯାଇପାରେ ଓ ଇକୋକାର୍ଡ଼ିଓଗ୍ରାଫି କରି ନିଶ୍ଚିତ କରାଯାଇପାରେ। ହଠାତ୍ ଆରମ୍ଭ ହେଉଥିବା ରୋଗର ଜରୁରୀ ଅସ୍ତ୍ରୋପଚାର ଆବଶ୍ୟକ ହୁଏ  ଅସ୍ତ୍ରୋପଚାର ପୂର୍ବରୁ ସେମାନଙ୍କୁ ସ୍ଥିର କରିବା ପାଇଁ କେତେକଙ୍କୁ ଭାସୋପ୍ରେସର, ଇଣ୍ଟ୍ରାଆଓର୍ଟିକ ବେଲୁନ ପମ୍ପ ଓ ଯାନ୍ତ୍ରିକ ଭେଣ୍ଟିଲେସନ ସାହାଯ୍ୟ ନିଆଯାଏ । ଧୀରେ ଧୀରେ ଆରମ୍ଭ ହେବା କ୍ଷେତ୍ରରେ, ଯଦି ଏହା ଗୁରୁତର ହୋଇଯାଏ ତେବେ ଅସ୍ତ୍ରୋପଚାର ସମ୍ଭବତଃ ସୁପାରିଶ କରାଯାଏ  ମାଇଟ୍ରାଲ ଭଲ୍‌ଭ ରିପ୍ଲେସମେଣ୍ଟ କିମ୍ବା ମରାମତି ଅସ୍ତ୍ରୋପଚାରର କରାଯାଇପାରେ । ଫଳାଫଳଗୁଡ଼ିକ ପରିବର୍ତ୍ତନଶୀଳ  ବିଶ୍ୱରେ ପ୍ରାୟ ୧୭୫ ନିୟୁତ ଲୋକ ଏହି ରୋଗ‌ଗ୍ରସ୍ତ ହେଉଛନ୍ତି  ଏହା ୪୫ ବର୍ଷରୁ କମ୍ ଲୋକଙ୍କ ମଧ୍ୟରୁ ୧% ଏବଂ ୭୫ ବର୍ଷରୁ ଅଧିକ ଲୋକଙ୍କ ମଧ୍ୟରୁ ୧୧% ଲୋକଙ୍କୁ ପ୍ରଭାବିତ କରିଥାଏ  ତୀବ୍ର ରୋଗ ଅପେକ୍ଷା କ୍ରନିକ ରୋଗ ଅଧିକ ହୁଏ  ଭାଲଭୁଲାର ହୃଦରୋଗର ଏହା ଏକ ସାଧାରଣ ରୂପ  ଅଣପର୍ଯ୍ୟାପ୍ତ ମାଇଟ୍ରାଲ ରୋଗ ପ୍ରଥମେ ୧୮୧୮ ମସିହାରେ ରେନେଟି ଲେନେକ୍ଦ୍ୱାରା ବର୍ଣ୍ଣନା କରାଯାଇଥିଲା  ୧୯୫୦ ଦଶକର ଶେଷ ଭାଗ ଓ ୧୯୬୦ ଦଶକର ପୂର୍ବ ଭାଗରେ ମାଇଟ୍ରାଲ ଭଲ୍‌ଭ ଅସ୍ତ୍ରୋପଚା ଉପଲବ୍ଧ ହେଲା
ଗୋରଖନାଥ ମନ୍ଦିର ଓଡ଼ିଶାର ଜଗତସିଂହପୁର ଜିଲ୍ଲାରେ ଅବସ୍ଥିତ ଏକ ଶିବ ମନ୍ଦିର । ଅବସ୍ଥିତି ଗୋରଖନାଥ ମନ୍ଦିର, ଜଗତସିଂହପୁର ଜିଲ୍ଲାର ରଘୁନାଥପୁର ବ୍ଲକ ଅନ୍ତର୍ଗତ କେରେକେରାଠାରେ ଅବସ୍ଥିତ । ଜଗତସିଂହପୁର ସଦର ମହକୁମାଠାରୁ ଏହି ମନ୍ଦିରର ଦୂରତ୍ୱ ପ୍ରାୟ ୧୨କିମି । ଇତିହାସ ଜଗତସିଂହପୁର ଅନ୍ତର୍ଗତ କେରକେରା ଗ୍ରାମର ଠାକୁର ବାବା ଗୋରଖନାଥ ଓଡ଼ିଶାର ଏକ ପ୍ରସିଦ୍ଧ ଶୈବପୀଠ । ମନ୍ଦିରଟି ଶିବଙ୍କୁ ସମର୍ପିତ । ଜନବିଶ୍ୱାସ ଅନୁଯାୟୀ ନାଥ ସମ୍ପ୍ରଦାୟର ଗୋରଖନାଥକୁ ଅଭିହିତ କରି ମନ୍ଦିରଟିର ସୃଷ୍ଟି । ମନ୍ଦିରରେ ବାବା ଦୀର୍ଘ ଦୁଇଶହ ବର୍ଷ ପୁର୍ବରୁ ପୂଜା ପାଉଛନ୍ତି । ମନ୍ଦିର ତିଆରି ହୋଇ ନଥିବା ବହୁ ପୁର୍ବରୁ ମଧ୍ୟ ବାବା ଏଠାରେ ପୂଜା ପାଇ ଆସୁଛନ୍ତି । କିମ୍ବଦନ୍ତୀ ଲୋକକଥା ଅନୁଯାୟୀ ସର୍ପାଘାତରେ ପୀଡ଼ିତ ବ୍ୟକ୍ତିବିଶେଷଙ୍କର ବାବାଙ୍କ ଉପରେ ପ୍ରଗାଢ଼ ବିଶ୍ୱାସ । କୁହାଯାଏ ଡାକ୍ତରଖାନାରୁ ଫେରି ଆସିଥିବା ପୀଡ଼ିତ ବ୍ୟକ୍ତିର ଏଠାରେ ସତିଆ ହୂକୁମରେ ବିଷ ହରଣ ହୋଇଯାଏ । ସର୍ପାଘାତ ପାଇଥିବା ବ୍ୟକ୍ତି ମନ୍ଦିର ପ୍ରାଙ୍ଗଣରେ ଥିବା ପୋଖରିରେ ଗୋଡଧୋଇ ଆସି ବାବାଙ୍କ ପାଖରେ ଅଧିଆ ପଡନ୍ତି । ଅଧିଆ ପଡି଼ବାର କିଛି ସମୟ ପରେ ବାବାଙ୍କ ପଛରେ ଥିବା ବଡ଼ ଝିଟିପିଟି ସତିଆ ଡାକ ଦେବାପରେ ହୁକୁମ କାମକରେ ଓ ବିଷ ହରଣ ହୁଏ । ସତିଆ ଡାକ ପରେ ପିଡି଼ତଙ୍କୁ ବାବାଙ୍କ ବିଭୁତି ଦିଆଯାଇଥାଏ । ଏହାଦ୍ୱାରା ସର୍ପର ସମସ୍ତ ବିଷ ହରଣ ହୋଇଯାଏ ବୋଲି ଅନେକ ପ୍ରମାଣ ରହିଛି । ଠିକ ସେହିପରି ମନ୍ଦିରର ପ୍ରାଙ୍ଗଣରେ ଥିବା ବଟବୃକ୍ଷରେ ଡୋରି ବାନ୍ଧିବାଦ୍ୱାରା ସନ୍ତାନ ସନ୍ତତି ହେଉନଥିବା ମହିଳାମାନଙ୍କ ସନ୍ତାନ ପ୍ରାପ୍ତି ହେବା ସହ ମନୋବାଞ୍ଛା ମଧ୍ୟ ପୁରଣ ହୋଇଥାଏ । ବାବାଙ୍କର ମହିମା ପାଇଁ ପାଖ ଜିଲ୍ଲା ତଥା ରଜ୍ୟ ବାହାରୁ ମଧ୍ୟ ଭକ୍ତ ଏଠାକୁ ଆସିଥାନ୍ତ। ପର୍ବପର୍ବାଣି ଗୋରେଖନାଥଙ୍କ ପିଠରେ ମହାଶିବରାତ୍ରି ଓ ମାଘମାସ ଅଗ୍ନି ଉତ୍ସବ ପାଳନ ହୁଏ । ଏହାଛଡା ବବାଙ୍କ ପିଠରେ ବିବାହ, ବ୍ରତ ଓ ଚୁଡାକରଣ (ଚୁଟି/ଚୁଳ ପକା) ପ୍ରାୟ ସବୁ ସମୟରେ ଚାଲିଥାଏ  ।
କୈଳାଶ ଚନ୍ଦ୍ର ମହାନ୍ତି ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ ଉତ୍ତର ବାଲେଶ୍ୱର ସଦର ବିଧାନ ସଭା ନିର୍ବାଚନ ମଣ୍ଡଳୀର ପ୍ରାର୍ଥୀ ଭାବରେ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ କୈଳାଶ ଚନ୍ଦ୍ର ମହାନ୍ତି କଂଗ୍ରେସର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ବିଭୁତି ଭୂଷଣ ସିଂହ ମର୍ଦ୍ଦରାଜ  (ଜନ୍ମ: ୪ ଜାନୁଆରୀ ୧୯୫୫) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି । ୧୯୮୦, ୧୯୯୫ ଓ ୧୯୯୫ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଖଣ୍ଡପଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ, ୯ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବିଭୁତି ଭୂଷଣ ସିଂହ ମର୍ଦ୍ଦରାଜ ୧୯୫୫ ମସିହାର ଜାନୁଆରୀ ମାସ ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ହରିହର ସିଂହ ମର୍ଦ୍ଦରାଜ ଭ୍ରମରବର ରାୟ, ଯିଏକି ଖଣ୍ଡପଡ଼ାର ଶେଷ ସ୍ୱାଧୀନ ରାଜା ଥିଲେ ଏବଂ ମାତାଙ୍କ ନାମ ଏସ୍. ଏମ୍. ଦେବୀ । ବିଭୁତିଙ୍କ ପତ୍ନୀଙ୍କ ନାମ ଦେବୀକା ଦେବୀ ଏବଂ ତାଙ୍କ ପୁଅ ସିଦ୍ଧାର୍ଥ ଶେଖର ସିଂହ ଜଣେ ଓଡ଼ିଆ ରାଜନୀତିଜ୍ଞ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ରାଜନୈତିକ ଜୀବନ ବିଭୁତି ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କାର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି । ବିଭୁତି ୧୯୮୯ ମସିହାରୁ ୧୯୯୦ ମସିହାଯାଏଁ ଏବଂ ୧୯୯୬ ମସିହାରୁ ୨୦୦୦ ମସିହାଯାଏଁ ୯ମ ଓ ୧୧ଶ ଓଡ଼ିଶା ବିଧାନ ସଭାରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।
ଶିବ ନାରାୟଣ ସିଂହ ମହାପାତ୍ର ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ୧୯୪୬ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୁନ୍ଦରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ତାଙ୍କ ସହିତ ଏହି ବିଧାନ ସଭାକୁ ରାମ ଚନ୍ଦ୍ର ପଟେଲ ଯୁଗ୍ମ ବିଧାୟକ ଭାବରେ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଶିବ ନାରାୟଣ ସିଂହ ମହାପାତ୍ର ଜଣେ ନିର୍ଦ୍ଦଳୀୟ ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ବାଭା ଚେଲ୍ଲାଦୁରାଇ ଜଣେ ଭାରତୀୟ ତାମିଲ-ଭାଷୀ ଲେଖକ, କାହାଣୀକାର ଏବଂ ଅଭିନେତା । ସେ ୨୦୧୬ ମସିହାରେ ତାମିଲ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ସେ ତାମିଲ ଭାଷାରେ କେତେଗୁଡ଼ିଏ ବହି ଲେଖିବା ସହିତ ତାଙ୍କ କାହାଣୀକୁ ନେଇ କିଛି କଥାଚିତ୍ର ନିର୍ମିତ ହୋଇଛି । ପେଷା କାହାଣୀକାର ସେ ତିରୁବନ୍ନାମଲାଇରେ ୬୦ ଜଣ ଲୋକଙ୍କ ଉପସ୍ଥିତିରେ ପ୍ରଥମ କରି ଉଚ୍ଚ ସ୍ୱରରେ ବହି ପଢ଼ିବା ଆରମ୍ଭ କରିଥଲେ । ଏହାପରେ ତାଙ୍କ ବହିପଢ଼ା ଶୁଣିବା ପାଇଁ ଲୋକସଂଖ୍ୟା ବଢ଼ି ୫୦୦ ହେବାକୁ ଲାଗିଲା । ସେ ପୁଅ ବଂଶୀ ତାଙ୍କର ଏହି ବଢ଼ିପଢ଼ାର ଭିଡିଓ ୟୁ-ଟ୍ୟୁବ୍‌ରେ ଅପଲୋଡ଼ କରିଥିଲେ, ଯାହାକୁ ଶ୍ରୋତାମାନେ ପସନ୍ଦ କରିଥିଲେ । ସେ କୋଏମ୍ବଟୁର ଏବଂ ଏହାର ଆଖପାଖ ଜିଲ୍ଲାମାନଙ୍କରେ ପ୍ରବନ୍ଧ ପ୍ରତିଯୋଗିତା ଆୟୋଜନ କରିବାରେ ସାହାଯ୍ୟ କରିଥିଲେ । ଅଭିନୟ ଜୀବନ ସେ ୨୦୧୬ ମସିହାର ତାମିଲ୍ କଥାଚିତ୍ର ଜୋକର୍ ଜରିଆରେ ତାମିଲ୍ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ୨୦୧୯ ମସିହାରେ ସେ କୁଡ଼ିମଗାନ ଏବଂ ୨୦୨୦ ମସିହାରେ ସାଇକୋ ଭଳି ତାମିଲ କଥାଚିତ୍ରରେ ଅଭିନୟ କରିଥିଲେ । ୨୦୨୦ ମସିହାରେ ମୁକ୍ତିଲାଭ କରିଥିବା ତାମିଲ କଥାଚିତ୍ର ୱଲ୍ଟରରେ ସେ ସ୍ୱାସ୍ଥ୍ୟମନ୍ତ୍ରୀ ଭୂମିକାରେ ଅଭିନୟ କରିଥିଲେ, ଯାହାକୁ ତାଙ୍କୁ ଲୋକପ୍ରିୟ କରାଇଥିଲା । ସେ ୨୦୨୧ ମସିହାର ଜୟ ଭୀମ୍‌ରେ କ୍ରିଷ୍ଣନ ଭୂମିକାରେ ଅଭିନୟ କରିଥିଲେ ।
ଅଲ୍ଲୀ ଅସଗର ଜଣେ ଭାରତୀୟ ଅଭିନେତା ତଥା ଷ୍ଟାଣ୍ଡ ଅପ୍ କମେଡ଼ିଆନ୍ । ସେ ଅନେକ ଭାରତୀୟ ଦୂରଦର୍ଶନ ଧାରାବାହିକ, ରିଆଲିଟି ଶୋ, ହାସ୍ୟାତ୍ମକ କାର୍ଯ୍ୟକ୍ରମ ଏବଂ କଥାଚିତ୍ରରେ ଅଭିନୟ କରିଛନ୍ତି । ଷ୍ଟାର୍ ପ୍ଲସ୍‌ରେ ପ୍ରସାରିତ ଧାରାବାହିକ କାହାନୀ ଘର କିରେ ସେ କମଲ ଅଗ୍ରୱାଲ ଭୂମିକାରେ ଅଭିନୟ କରିଥିଲେ । ସବ୍ ଟିଭିର ହାସ୍ୟାତ୍ମକ ଧାରାବାହିକ ଏଫ୍ଆଇଆର୍‌ରେ ସେ ଇନିସ୍‌ପେକ୍ଟର ରାଜ୍ ଆର୍ଯ୍ୟନ ଭୂମିକାରେ ଅଭିନୟ କରିଥିଲେ । କଲର୍ସ ଟିଭିର ପ୍ରସାରିତ ହାସ୍ୟାତ୍ମକ କାର୍ଯ୍ୟକ୍ରମ କମେଡି ନାଇଟ୍‌ସ୍ ୱିଥ୍ କପିଲରେ ଦାଦି  (ଜେଜେମା) ଭୂମିକାରେ ଅଭିନୟ କରିଥିଲେ, ଯାହାକି ତାଙ୍କୁ ଲୋକପ୍ରିୟ କରେଇଥିଲା  । ଏହାପରେ ସେ ସୋନି ଟିଭିରେ ଦି କପିଲ୍ ଶର୍ମା ଶୋ 'ରେ ନାନୀ ଭୂମିକାରେ ମଧ୍ୟ କାମ କରିଥିଲେ, ମାତ୍ର ପରବର୍ତ୍ତୀ ସମୟରେ କପିଲ ଶର୍ମାଙ୍କ ସହିତ କଳହ ଯୋଗୁଁ କାର୍ଯ୍ୟକ୍ରମରୁ ବିଦାୟ ନେଇଥିଲେ ।
ଅମରେଶ ପଟ୍ଟନାୟକ  (ଜନ୍ମ: ୨୪ ମଇ ୧୯୪୮) ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ କବି  । ନିଜ କବିତା ପୁସ୍ତକ  "ଆକାଶି ମଣିଷ"  ପାଇଁ ସେ ୨୦୦୫ମସିହାରେ ଏହି ପୁରସ୍କାର ଲାଭ କରିଥିଲେ । ଅମରେଶ ୧୯୪୮ମସିହାରେ କଟକରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଥିଲେ ସାହିତ୍ୟିକ ଅନନ୍ତ ପଟ୍ଟନାୟକ । ଉତ୍କଳ ବିଶ୍ୱବିଦ୍ୟାଳୟରୁ ସେ ଇଂରାଜୀରେ ସ୍ନାତକୋତ୍ତର ଶିକ୍ଷାଲାଭ କରିଛନ୍ତି । ଆଇନରେ ମଧ୍ୟ ସେ ସ୍ନାତକ । ସେ କେନ୍ଦ୍ର ସାହିତ୍ୟ ଏକାଡେମୀର ଉପଦେଷ୍ଟା ଭାବରେ ମଧ୍ୟ କାର୍ଯ୍ୟ କରିଛନ୍ତି ।
ସୋଲଡର ଡିସଟୋସିଆ  ଇଂରାଜୀ ଭାଷାରେ କୁହାଯାଏ ଯେତେବେଳେ ପ୍ରସବ   ସମୟରେ ଶିଶୁର   ମୁଣ୍ଡ ବାହାରି ଆସିବା ପରେ କାନ୍ଧ   ମାଆର ପ୍ୟୁବିକ ଅସ୍ଥିଠାରେ   ଅଟକି ଯାଇ ତଳକୁ ଆସିପାରେନାହିଁ । ଅଟକି ଯିବା ଫଳରେ ମୁଣ୍ଡଟି ପଛକୁ ଫେରି ଯୋନୀପଥ ଭିତରକୁ ଚାଲିଯାଏ ଯାହାକୁ ଟରଟଲ ଚିହ୍ନ ବା ଇଂରାଜୀରେ  " "  କୁହାଯାଏ । କେଶ୍ ଜଟିଳ ହେଲେ ଶିଶୁର ବ୍ରାକିଆଲ ପ୍ଲେକସସ୍ ଇଞ୍ଜୁରି   ବା କ୍ଲାଭିକ୍ଲ ଅସ୍ଥିଭଗ୍ନ   ହୋଇଯାଏ । ମାଆର ମଧ୍ୟ ଜଟିଳ ଅବସ୍ଥା ହୋଇ ଯୋନୀପଥ ଟିଅର  , ପେରିନିଆଲ ଟିଅର  , ପୋଷ୍ଟପାର୍ଟମ ରକ୍ତସ୍ରାବ ବା ଜରାୟୁ ରପଚର   ହୋଇପାରେ । ରୋଗୀର ଜେସ୍ଟେସନାଲ ମଧୁମେହ  , ପୂର୍ବରୁ ଏଭଳି ହୋଇଥିବା ଇତିହାସ, ଅପରେଶନ ଯୋଗେ ଯୋନୀପଥ ପ୍ରସବ  , ମାଆର ମୋଟାପଣ, ମାକ୍ରୋସୋମିଆ   ବା ବଡ଼ ଶିଶୁ, ଏପିଡ୍ୟୁରାଲ ନିଶ୍ଚେତକ   ଇତ୍ୟାଦି ଥିଲେ ଏହି ରୋଗ ସଙ୍କଟ ହୋଇପାରେ । ମୁଣ୍ଡ ବାହାରିବାର ଏକ ମିନିଟ ମଧ୍ୟରେ ଶରୀର ନ ବାହାରିଲେ ଏହି ରୋଗ ନିର୍ଣ୍ଣୟ କରାଯାଏ । ଏହା ଏକ ବାଧାପ୍ରାପ୍ତ ପ୍ରସବ   । ସୋଲଡର ଡିସଟୋସିଆ ଏକ ପ୍ରସୂତୀ ଆଶୁ ଚିକିତ୍ସା । ଶିଶୁର କାନ୍ଧ ଖସେଇବା ନିମନ୍ତେ ମାଆର ଗୋଡ଼ ବାହାର ଓ ଉର୍ଦ୍ଧ୍ୱକୁ ଠେଲିବା, ପ୍ୟୁବିକ ଅସ୍ଥି ଉପରକୁ ଥିବା ଉଦର ଉପରେ ଚାପ ଦେବା ଓ ଯୋନୀପଥର ଏକ ଅଂଶକୁ ଏପିସିଓଟୋମି   ଅପରେଶନ କରି କାଟିବା ଆଦି ଇତ୍ୟାଦି ଉପାୟ ଅବଲମ୍ବନ କରାଯାଏ । ଏହି ଉପାୟ କାମ ନ‌କଲେ ହାତରେ ଶିଶୁର କାନ୍ଧକୁ ବୁଲେଇବା ଚେଷ୍ଟା କରିବା, ମହିଳାଙ୍କୁ ଏକ ନିର୍ଦ୍ଦିଷ୍ଟ ପୋଜିସନରେ ରଖିବାକୁ   ଚେଷ୍ଟାକରାଯାଏ । ଯୋନୀପଥରେ ପ୍ରସବ କରାଯାଉଥିବା ମହିଳାଙ୍କ ମଧ୍ୟରୁ ୦.୪% କେଶ୍‌ରେ ସୋଲଡର ଡିସଟୋସିଆ ହୁଏ । ଏଥି ଯୋଗୁ ମୃତ୍ୟ ଏକ ବିରଳ ଘଟଣା ।
ଦାମୋଦାର ହୋତା  [       ]  ;୨୫ ଡିସେମ୍ବର ୧୯୩୫- ୫ ଫେବୃଆରୀ ୨୦୨୨  ଜଣେ ପାରମ୍ପରିକ ଓଡ଼ିଶୀ ବା ଉଡ୍ରପଦ୍ଧତୀୟ ଶାସ୍ତ୍ରୀୟ ସଙ୍ଗୀତ ଓ ହିନ୍ଦୁସ୍ତାନୀ ସଙ୍ଗୀତ ଗାୟକ ଏବଂ ଗବେଷକ ଥିଲେ । ସେ ଆକାଶବାଣୀ କଟକ ଓ ଦୂରଦର୍ଶନ କେନ୍ଦ୍ର ଭୁବନେଶ୍ୱରର ଜଣେ ସ୍ୱୀକୃତିପ୍ରାପ୍ତ କଣ୍ଠଶିଳ୍ପୀ ଥିଲେ । ତାଙ୍କୁ ପଦ୍ମକେଶରୀ ଉପାଧିରେ ଭୂଷିତ କରାଯାଇଥିଲା । ସେ ଆଜୀବନ ଶିକ୍ଷାଦାନ, ଗବେଷଣା ଓ ଲେଖନୀ ଚାଳନାରେ ଲିପ୍ତ ଥିଲେ । ଜୀବନୀ ପଣ୍ଡିତ ହୋତା ୧୯୩୫ ମସିହା କାର୍ତ୍ତିକ ଶୁକ୍ଳ ତ୍ରୟୋଦଶୀ ତିଥିରେ ପୁରୀଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଗୋପୀନାଥ ହୋତା ଗୌଡ଼ବାଡ଼ ସାହି ଅଡ଼ଙ୍ଗତିଆଡ଼ି ଯାଗାର ସଭ୍ୟ, ମଲ୍ଲଯୋଦ୍ଧା, ଗାୟକ ଓ ମର୍ଦ୍ଦଳବାଦକ ଥିଲେ । ମାତାଙ୍କ ନାମ ଦଣ୍ଡିମଣି ଦେବୀ ଥିଲା । ଶୈଶବ ଅବସ୍ଥାରୁ ସେ ନିଜ ପିତାଙ୍କ ସୁମଧୁର କଣ୍ଠରୁ ଯାଗା ଆଖଡ଼ାରେ ପ୍ରଚଳିତ ଓଡ଼ିଶୀ ସଙ୍ଗୀତ ଶୁଣି ଶୁଣି ଶିକ୍ଷା କରିଥିଲେ । ପରବର୍ତ୍ତୀ ସମୟରେ ସିଂହାରୀ ଶ୍ୟାମସୁନ୍ଦର କରଙ୍କ ଶିଷ୍ୟ ପଣ୍ଡିତ ନୃସିଂହନାଥ ଖୁଣ୍ଟିଆଙ୍କଠାରୁ ସେ ଉଡ୍ରପଦ୍ଧତି ଆଧାରିତ ଶାସ୍ତ୍ରୀୟ ଓଡ଼ିଶୀ ସଙ୍ଗୀତ ଓ ହିନ୍ଦୁସ୍ତାନୀ ସଙ୍ଗୀତ ଶିକ୍ଷା କରିଥିଲେ । ଗୁରୁ କାଶୀନାଥ ମୁଦୁଲିଙ୍କଠାରୁ ସେ ମର୍ଦ୍ଦଳ ଓ ତବଲାବାଦନ ଶିଖିଥିଲେ । ଓଡ଼ିଶା ସଙ୍ଗୀତ ନାଟକ ଏକାଡେମୀଠାରୁ ଆର୍ଥିକ ସହାୟତା ଲାଭକରି ସେ ପଣ୍ଡିତ ଓଁକାର ନାଥ ଠାକୁର ଓ ପଦ୍ମଶ୍ରୀ ବଳବନ୍ତ ରାୟଭଟ୍ଟଙ୍କଠାରୁ ହିନ୍ଦୁସ୍ତାନୀ ସଙ୍ଗୀତରେ ଉଚ୍ଚଶିକ୍ଷା ଲାଭ କରିଥିଲେ । ମୁମ୍ବାଇସ୍ଥିତ ଅଖିଳ ଭାରତୀୟ ଗନ୍ଧର୍ବ ମହାବିଦ୍ୟଳୟରୁ ସେ ଡକ୍ଟରେଟ ମଧ୍ୟ ଲାଭ କରିଥିଲେ । ଓଡ଼ିଶା ତଥା ବାହାରେ ପଣ୍ଡିତ ହୋତା ଜଣେ ଶାସ୍ତ୍ରୀୟ ସଙ୍ଗୀତ ଗବେଷକ, ବିଶେଷ କରି ଓଡ଼ିଶୀ ଶାସ୍ତ୍ରୀୟ ସଙ୍ଗୀତର ଗବେଷକ ଭାବରେ ବେଶ ଆଦୃତ । ତାଙ୍କଦ୍ୱାରା ରଚିତ ୧୭ଖଣ୍ଡ ପୁସ୍ତକ ମଧ୍ୟରୁ ଅନେକ ପୁସ୍ତକ ପାଠ୍ୟପୁସ୍ତକ ଭାବରେ ମଧ୍ୟ ଆଦୃତ ହୋଇଛି । ସେ ଉତ୍କଳ ସଙ୍ଗୀତ ମହାବିଦ୍ୟାଳୟରେ ମଧ୍ୟ ଶିକ୍ଷାଦାନ କରିଥିଲେ । ୨୦୨୨ ମସିହା ଫେବୃଆରୀ ୫ ତାରିଖରେ ବସନ୍ତ ପଞ୍ଚମୀ ଦିନ ଭୁବନେଶ୍ୱରଠାରେ ତାଙ୍କର ପରଲୋକ ଘଟିଥିଲା । ଉଡ୍ର ପଦ୍ଧତୀୟ ସଙ୍ଗୀତ ପଣ୍ଡିତ ହୋତା ଅଧୁନା କଥିତ  'ଓଡ଼ିଶୀ ସଙ୍ଗୀତ'  ସ୍ଥଳରେ  'ଉଡ୍ର ପଦ୍ଧତୀୟ ସଙ୍ଗୀତ'  ଭାବେ ବୋଲୁଥିଲେ । ପଣ୍ଡିତ ହୋତାଙ୍କ ମତରେ ଶାସ୍ତ୍ର ଆଧାରରେ ଓ ପରମ୍ପରାକୁ ନେଇ ପରିବେଷିତ ଉନ୍ନତ ଗବେଷଣା ସମୃଦ୍ଧ ସଙ୍ଗୀତ ଧାରା  'ଉଡ୍ର ପଦ୍ଧତୀୟ ସଙ୍ଗୀତ'  ଭାବରେ ଜଣା ।
ମଧ୍ୟକର୍ଣ୍ଣ ପ୍ରଦାହ, ଇଂରାଜୀରେ ଓଟାଇଟିସ ମିଡିଆ   ରୋଗ ମଝି କାନରେ ହେଉଥିବା କେତେକ ପ୍ରଦାହ ରୋଗର ଦଳକୁ ବୁଝାଏ । ଏହାକୁ ଦୁଇ ପ୍ରକାର ଶ୍ରେଣୀରେ ବିଭକ୍ତ କରାଯାଏ ଯଥା ତୀବ୍ର ମଧ୍ୟକର୍ଣ୍ଣ ପ୍ରଦାହ  (ଏ.ଓ.ଏମ/ ) ବା ଆକ୍ୟୁଟ ଓଟାଇଟିସ ମିଡିଆ ଓ ନିର୍ଗମନ ସ‌ହ ମଧ୍ୟକର୍ଣ୍ଣ ପ୍ରଦାହ ବା ଓଟାଇଟିସ ମିଡିଆ ଉଇଥ ଇଫ୍ୟୁଜନ  ଓ.ଏମ.ଇ./   । ଏ.ଓ.ଏମ. ଏକ ତୀବ୍ର ସଂକ୍ରମଣ ଯେଉଁଥିରେ କାନ ଯନ୍ତ୍ରଣା ଅତିଶୀଘ୍ର ହୁଏ । ଅଳ୍ପ ବୟସର ପିଲା ରୋଗୀ କାଙ୍କୁ ବାରମ୍ବାର ଟାଣନ୍ତି, ଅଧିକ କାନ୍ଦନ୍ତି ଓ ଅନିଦ୍ରା ରହ‌ନ୍ତି । ଆହାର କମିଯାଏ ଓ ଜ୍ୱର ହୋଇପାରେ । ଓ.ଏମ.ଇ. ହେଲେ ସେହିପରି ଲକ୍ଷଣ ପ୍ରକାଶିତ ହୁଏନାହିଁ । କାନ ଭର୍ତ୍ତି ହେଲା ଭଳି ବେଳେ ବେଳେ ଲାଗେ । ଏହାର ସଂଜ୍ଞା ଅନୁସାରେ ତିନି ମାସରୁ ଅଧିକ ସମୟ ଧରି ଅଣସଂକ୍ରାମକ ତରଳ ପଦାର୍ଥ ମଝି କାନରେ ଥାଏ । କ୍ରନିକ ସପ୍ୟୁରେଟିଭ ଓଟାଇଟିସ ମିଡିଆ/  (ସି.ଏସ.ଓ.ଏମ./ ) ରୋଗ ମଝି କାନରେ ଦୁଇ ସପ୍ତାହରୁ ଅଧିକ ପ୍ରଦାହ ଥାଇ ପଦାର୍ଥ ନିଃସୃତ ହେଉଥିଲେ କୁହାଯାଏ  । ଏହା ତୀବ୍ର ମଧ୍ୟକର୍ଣ୍ଣ ପ୍ରଦାହର ଜଟୀଳତା ହୋଇପାରେ । ଏଥିରେ କଷ୍ଟ କ୍ୱଚିତ ହୁଏ । ସମସ୍ତ ତିନି ପ୍ରକାର କାନ ରୋଗରେ ଶ୍ରୁତି ଦୋଷ ଥାଇପାରେ । ଓ.ଏମ.ଇ. ଥିଲେ ପିଲାର ଶିଖିବା ଦକ୍ଷତା ପ୍ରଭାବିତ ହୋଇପାରେ । ଏ.ଓ.ଏମର କାରଣ ସ‌ହିତ ଶରୀରର ଗଠନ ଓ ଇମ୍ମ୍ୟୁନ ପ୍ରଣାଳୀର ସମ୍ପର୍କ ଅଛି । ଜୀବାଣୁ ବା ଭୂତାଣୁଦ୍ୱାରା ଏହି ରୋଗ ହୁଏ । ଧୁମ୍ରପାନ‌କାରୀ, ସେବାକାରୀ ଓ ଚୁଚୁମାଧାରୀମାନେ ଏହି ରୋଗ ସଙ୍କଟ ମଧ୍ୟରେ ଥାଆନ୍ତି । ଦେଶୀ ଆମେରିକା ଲୋକ ଓ ଡାଉନ ସିଣ୍ଡ୍ରୋମ ରୋଗୀମାନଙ୍କର ଏହି ରୋଗ ଅଧିକ ହୁଏ । ଏ.ଓ.ଏମ ପରେ ଓ.ଏମ.ଇ. ବାରମ୍ବାର ହୁଏ ଓ ଭୁତାଣୁ ଜନିତ ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ, ଧୁମ୍ରପାନ, ଆଲର୍ଜି ସ‌ହିତ ସମ୍ପର୍କ ଥାଇପାରେ । କାନ ପରଦା ଅନୁଶୀଳନ କରି ସଠିକ ରୋଗ ନିର୍ଣ୍ଣୟ କରାଯାଏ । ଏ.ଓ.ଏମ ରୋଗର ଲକ୍ଷଣ: କାନ ପରଦା ଫୁଲି ରହେ ବା କିଛି ପବନ ଫୁଙ୍କିଲେ ମଧ୍ୟ ପରଦାର ହଲେ ନାହିଁ । ବ‌ହିଃକର୍ଣ୍ଣରେ କୌଣସି ରୋଗ ନ ଥାଇ ନୂଆ ପୂଜ ବାହାରିଲେ ଏହି ରୋଗ ସନ୍ଦେହ କରାଯାଏ । ଅନେକ ଗୁଡ଼ିଏ ପଦକ୍ଷେପଦ୍ୱାରା ଏହି ରୋଗ କମ କରାଯାଇପାରେ ଯଥା ନିମୋକୋକାଲ ଟିକାକରଣ ଓ ଇନଫ୍ଲୁଏଞ୍ଜା ଟିକାକରଣ, ନବଜାତ ଶିଶୁକୁ ୬ମାସ ପର୍ଯ୍ୟନ୍ତ ସ୍ତନ୍ୟପାନ କରେଇବା ଓ ଧୁମ୍ରପାନ ବନ୍ଦ କରିବା । ଆଣ୍ଟିବାୟୋଟିକଦ୍ୱାରା ଏହି ରୋଗ ଶୀଘ୍ର ଆରୋଗ୍ୟ ହୁଏ ନାହିଁ । ଏଓଏମ ନିମନ୍ତେ କଷ୍ଟ ଲାଘବକାରୀ ଔଷଧ ଅତି ଆବଶ୍ୟକ । ପାରାସେଟାମୋଲ, ଆସେଟାମିନୋଫେନ, ଆଇବୁପ୍ରୋଫେନ, ବେଞ୍ଜିକେନ କାନ ଡ୍ରପ ଓ ଓପିଅଏଡ ଇତ୍ୟାଦି ଔଷଧ ଦିଆଯାଏ । ଏଓଏମ ରୋଗରେ ଆଣ୍ଟିବାୟୋଟିକ ଦେଲେ ଶୀଘ୍ର କମିଯାଏ କିନ୍ତୁ ପାର୍ଶ୍ୱାପ୍ରତିକ୍ରିୟା ଦେଖାଯାଇ ପାରେ । ଦୁଇ ବର୍ଷ ତଳେ ଥିବା ରୋଗୀ ଓ ସାଙ୍ଘାତିକ ରୋଗୀକୁ ଆଣ୍ଟିବାୟୋଟିକ ଦିଆଯାଏ । ଅଳ୍ପ ସାଙ୍ଘାତିକ ହୋଇଥିଲେ ଦୁଇ ବା ତିନି ଦିନ ଅପେକ୍ଷା କରି ନ କମିଲେ ଦିଆଯାଏ । ରୋଗ ଆରମ୍ଭରେ ଆମୋକ୍ସିସିଲିନ ସାଧାରଣତଃ ଦିଆଯାଏ । ବାରମ୍ବାର ସଂକ୍ରମଣ ହେଲେ କମେଇବା ନିମନ୍ତେ ଟିମ୍ପାନୋସ୍ଟୋମି ଟ୍ୟୁବ ଦିଆଯାଏ । ଏଓଏମ ରୋଗ ପୃଥିବୀରେ ବାର୍ଷିକ ୧୧ % ଲୋକ ବା ୭୧୦ ନିୟୁତ ଲୋକଙ୍କୁ ଆକ୍ରମଣ କରେ । ଏଥିରୁ ଅଧା ରୋଗୀ ୫ ବର୍ଷ ବୟସରୁ କମ ପିଲାଙ୍କୁ ହୁଏ ଓ ପୁଅମାନଙ୍କୁ ବେଶୀ ହୁଏ । ରହି ରୋଗୀଙ୍କ ମଧ୍ୟରୁ ୪. ୮% ବା ୩୧ ନିୟୁତ ଲୋକଙ୍କର କ୍ରନିକ ସପ୍ୟୁରେଟିଭ ଓଟାଇଟିସ ମିଡିଆ ହୁଏ । ଦଶ ବର୍ଷ ବୟସ ପୂର୍ବରୁ ୮୦ % ପିଲାଙ୍କୁ ଓଏମଇ ଆକ୍ରମଣ କରେ । ସନ ୧୯୯୦ରେ ୪୯୦୦ ମୃତ୍ୟୁ ଏହି ରୋଗରେ ହୋଇଥିବା ବେଳେ ସନ ୨୦୧୩ରେ ୨୪୦୦ ମୃତ୍ୟୁ ହୋଇଥିଲା ।
ବାଲୁଗାଁ ଓଡ଼ିଶାର ଖୋର୍ଦ୍ଧାରେ ଥିବା ଏକ ସହର । ଏହା ବିଶେଷ ରୂପେ ଚିଲିକା ପରିଭ୍ରମଣ ପାଇଁ ଖ୍ୟାତିସମ୍ପର୍ଣ୍ଣ । ଭୂଗୋଳ ବାଲୁଗାଁ ଓଡ଼ିଶାର ମଧ୍ୟଭାଗରେ ତଥା ଚିଲିକା ହ୍ରଦର ଉତ୍ତର-ପୂର୍ବ ଉପକୁଳରେ ଥିବା ଏକ ସହର । ଏହା 19 44 45.3  85 12 28.59  ରେ ଅବସ୍ଥିତ । ଏହା ସମୁଦ୍ର ପତ୍ତନଠାରୁ ୭୬ ମି. ଉଚ୍ଚତ୍ତାରେ ଅବସ୍ଥିତ । ଏହା ରାଜ୍ୟ ରାଜଧାନୀ ଭୁବନେଶ୍ୱରଠାରୁ ୯୯ କି.ମି. ଦୂରରେ ତଥା ଶାଳିଆ ଡ୍ୟାମ୍ଠାରୁ ୧୯ କି.ମି. ଦୂରରେ ଅବସ୍ଥିତ । ଲୋକଗଣନା ୨୦୧୧ ଜନଗଣନା ଅନୁସାରେ ବାଲୁଗାଁ ସ୍ୱୟଶାସିତ ଅଞ୍ଚଳର ଲୋକସଂଖ୍ୟା ୧୫୮୨୩ । ଘର ସଂଖ୍ୟା ୧,୦୩୧, ଲୋକସଂଖ୍ୟା ୬,୨୦୭, ପୁରୁଷ ୩,୯୩୯ ଓ ନାରୀ ୨,୨୬୮ ।
ଇବ୍ରୁଟିନିବ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଇମ୍ବ୍ରୁଭିକା, ହେଉଛି ଏକ ଔଷଧ ଯାହା ମାଣ୍ଟଲ ସେଲ ଲିମ୍ଫୋମା  (ଏମସିଏଲ/ ), କ୍ରୋନିକ୍ ଲିମ୍ଫୋସାଇଟିକ ଲ୍ୟୁକେମିଆ  (ସିଏଲଏଲ/ ) ଏବଂ ୱାଲଡେନଷ୍ଟ୍ରୋମର ମାକ୍ରୋଗ୍ଲୋବୁଲିନେମିଆ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଏମସିଏଲ ଓ ସିଏଲଏଲ ରୋଗରେ ଅନ୍ୟ ସମସ୍ତ ଚିକିତ୍ସା ବିଫଳ ହେଲେ ଏହି ଔଷଧ ବ୍ୟବହୃତ ହୁଏ । ଗ୍ରାଫ୍ଟ ବନାମ ହୋଷ୍ଟ ରୋଗରେ ମଧ୍ୟ ଏହି ଔଷଧ ଦିଆଯାଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥ୍ରୋମ୍ବୋସାଇଟୋପେନିଆ, ନିମ୍ନ ଲୋହିତ ରକ୍ତ କଣିକା ସ୍ତର, କମ୍ ଶ୍ୱେତ ରକ୍ତ କଣିକା ସ୍ତର, ତରଳ ଝାଡ଼ା, ରାସ, ରକ୍ତସ୍ରାବ ଏବଂ ପାଟି ପ୍ରଦାହ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ, ହୃଦ୍‌ପାତ, ଉଚ୍ଚ ରକ୍ତଚାପ, ଅନ୍ୟାନ୍ୟ କର୍କଟ ଏବଂ ଟ୍ୟୁମର ଲାଇସିସ୍ ସିଣ୍ଡ୍ରୋମ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ବ୍ରୁଟନ‌ର ଟାଇରୋସିନ୍ କାଇନେଜକୁ   ଅବରୋଧ କରି କାମ କରେ ଯାହାଦ୍ୱାରା ବି ସେଲ୍ ବିଭାଜନ ମନ୍ଥର ହୋଇଯାଏ । ବା୨୦୧୩ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୪ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଇବ୍ରୁଟିନିବ ଅନୁମୋଦିତ ହୋଇଥିଲା । ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ତାଲିକାରେ ଏହାର ନାମ ଉଲ୍ଲେଖ ଅଛି । ଜେନେରିକ୍ ସଂସ୍କରଣଗୁଡିକ ଅନୁମୋଦିତ ହୋଇଛି । ଯୁକ୍ତରାଜ୍ୟରେ 4 ସପ୍ତାହ ଚିକିତ୍ସା ବାବଦ ଖର୍ଚ୍ଚ ୨୦୨୧ ସୁଦ୍ଧା ୫,୦୦୦ ପାଉଣ୍ଡ ଖର୍ଚ୍ଚ ହୋଇଥାଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୪,୫୦୦ ଡଲାର ଅଟେ ।
କ୍ଲୋରଟାଲିଡନ  (ଅନ୍ୟ ନାମ କ୍ଲୋରଥାଲିଡନ) ଏକ ଡାଇୟୁରେଟିକ ଔଷଧ ଯାହା ଉଚ୍ଚ ରକ୍ତ ଚାପ; ହୃଦ୍‌ପାତ, ଯକୃତ ବିଫଳତା ଏବଂ ନେଫ୍ରୋଟିକ ସିଣ୍ଡ୍ରୋମ ଯୋଗୁ ହେଉଥିବା ଫୁଲା; ମଧୁମେହ ଇନସିପିଡସ ଏବଂ ରେନାଲ ଟ୍ୟୁବୁଲାର ନେକ୍ରୋସିସ ଇତ୍ୟାଦି ରୋଗମାନଙ୍କର ଚିକିତ୍ସାରେ ଦିଆଯାଏ  । ଉଚ୍ଚ ରକ୍ତଚାପରେ ଏହା ଏକ ପସନ୍ଦ ଯୋଗ୍ୟ ପ୍ରାରମ୍ଭିକ ଚିକିତ୍ସା ଭାବରେ ଦିଆଯାଏ  କ୍ୟାଲସିଅମ ଆଧାରିତ କିଡନୀ ପଥର ରୋଗକୁ ରୋକିବା ପାଇଁ ମଧ୍ୟ ବ୍ୟବହୃତ ହୁଏ  ଏହା ପାଟିରେ ଦିଆଯାଏ  ଔଷଧର ପ୍ରଭାବ ସାଧାରଣତଃ ତିନି ଘଣ୍ଟା ମଧ୍ୟରେ ଆରମ୍ଭ ହୁଏ ଏବଂ ତିନି ଦିନ ପର୍ଯ୍ୟନ୍ତ ରହିଥାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତ ପୋଟାସିୟମ୍, ନିମ୍ନ ରକ୍ତ ସୋଡିୟମ୍, ଅଧିକ ରକ୍ତ ଶର୍କରା, ମୁଣ୍ଡ ବୁଲାଇବା ଏବଂ ଲିଙ୍ଗ ଉତ୍ଥାନ ସମସ୍ୟା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଗାଉଟ, ନିମ୍ନ ରକ୍ତ ମ୍ୟାଗ୍ନେସିୟମ୍, ଉଚ୍ଚ ରକ୍ତ କ୍ୟାଲସିୟମ୍, ଆଲର୍ଜି ପ୍ରତିକ୍ରିୟା ଏବଂ ନିମ୍ନ ରକ୍ତଚାପ ହୋଇପାରେ । କେତେକ ସମୀକ୍ଷକ ମତରେ ହାଇଡ୍ରୋକ୍ଲୋରଥିଆଜାଇଡ ଅପେକ୍ଷା କ୍ଲୋରଟାଲିଡନର ପାର୍ଶ୍ୱ ପ୍ରତିକ୍ରିୟା ସଙ୍କଟ ଅଧିକ ଅଛି । ଅନ୍ୟ ସମୀକ୍ଷକ ମତରେ ଏହି ଦୁଇ ଔଷଧର ସମାନ ସଙ୍କଟ ଅଛି । ଗର୍ଭାବସ୍ଥାରେ ଏହା ବ୍ୟବହୃତ ହୋଇପାରେ କିନ୍ତୁ ଏହା ଏକ କମ୍ ପସନ୍ଦଯୋଗ୍ୟ ବିକଳ୍ପ  ଏହା ବିଶେଷ ଭାବରେ ଏକ ଥିଆଜାଇଡ ଭଳି ଡାଇୟୁରେଟିକ  ଏହା କିପରି କାର୍ଯ୍ୟ କରେ ତାହା ସମ୍ପୂର୍ଣ୍ଣ ସ୍ପଷ୍ଟ ନୁହେଁ କିନ୍ତୁ କିଡନୀଦ୍ୱାରା କ୍ଷୟ ହେଉଥିବା ସୋଡିୟମ୍ ଏବଂ ଜଳର ପରିମାଣ ବୃଦ୍ଧି କରୁଥିବା ଜଣାଯାଏ । କ୍ଲୋରଟାଲିଡନ ୧୯୫୭ ମସିହାର ପେଟେଣ୍ଟ ହୋଇଥିଲା ଏବଂ ୧୯୬୦ ମସିହାରେ ଡାକ୍ତରୀ ବ୍ୟବହାର ଆରମ୍ଭ କରାଯାଇଥିଲା ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଷ୍ଟ୍ରରେ ଏହାର ହୋଲସେଲ ମୂଲ୍ୟ ମାସକୁ ପ୍ରାୟ ୧୩.୫୦ ଆମେରିକୀୟ ଡଲାର ଅଟେ। ୨୦୧୭ ମସିହାରେ ଏହା ଯୁକ୍ତରାଷ୍ଟ୍ରରେ ୧୭୩ ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ତିନି ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା